خوێندنەوەیەک بۆ ڕۆمانی "مژاباد"ی جان دۆست\nمژاباد، یەک لە ڕۆمانەکانی جان دۆست، نووسەری کوردی خەڵکی کۆبانێیە کە بە قەڵەمی فەرهاد چۆمانی، لە شێوەزاری کورمانجیی سەرووەوە بۆ کورمانجیی ناوەڕاست (سۆرانی) گۆڕدراوە و لە دووتوێی ٢٧١ لاپەڕەدا و یەکێکە لە بڵاوکراوەکانی ماڵی وەفایی و ساڵی ٢٠١٦ چاپ و بڵاو کراوەتەوە.\nپێشەکی: مێژوو و ڕۆمان\nهەروەک لە سەرەتای ڕۆمانەکەدا نووسیویە ئەم ڕۆمانە لەبەر ڕۆشنایی کۆماری کوردستاندا دەخوێندرێتەوە. لەبارەی پەیوەندیی نێوان مێژوو و ڕۆمان و دەوری مێژوو لە خوڵقاندنی ڕۆمان وەک دەقی هاوچەرخ، گەلێک کتێب و سەرچاوە لەبەردەستن و گەلانی دیکە لەمبارەوە خاوەن گەنجینەی دەوڵەمەندن. لەبارەی جیاوازییەکانی نێوان نووسینەوەی مێژوو و ڕۆمانی مێژوویی و دەوری مێژوو لە ئاراستەکردن و داڕشتنەوەی ڕۆمانی مێژوویی لە ئەدەبی کوردی سەرچاوەیەکی ئەوتۆ لەبەردەست نییە. جۆرج لۆکاچ لە کتێبی "ڕۆمانی مێژوویی"دا دەنووسێ: "ڕۆمانی مێژوویی لە سەرەتای سەدەی نۆزدەیەم و لە بەرەبەری دەورانی ڕووخانی دەسەڵاتی ناپلیۆن بۆناپارتدا سەری هەڵداوە و (ڤیڤرلی ئێسکات لە ١٨١٤ چاپ کرا). هەڵبەت چەندان ڕۆمان بە ناوەرۆک و تێمی مێژوویی لە سەدەکانی هەڤدە و هەژدەش نووسراون و ئەگەر بمانەوێ نووسراوەکانی سەدەکانی ناوەڕاست، مێژووی عەتیقە و ئەفسانەکان، لەبەرچاو بگرین، دەکرێ پێشەنگانی ڕۆمانی مێژوویی لەڕاستیدا بگەڕێنینەوە بۆ وڵاتانی چین و هێندوستان.\nلەبارەی ئێمەی کوردەوە کە ڕەوڕەوەی نووسینەوەی مێژوومان جیا لە لێڵی و ناڕوونی و تاریکی، هاوکات زۆربەی شۆڕش و سەرهەڵدانەکانمان پڕن لە تەمومژ و لارەسەنگن و زۆربەیان بە دەستی کارەکتەرە ناوچەییەکان و بەتایبەت زلهێزەکان پووکاونەتەوە و ڕووخاون و وەک بایەک هاتوون و چوون، یان وەک قوماشێک چوونەتە ئاو، یان بەدەست خورەی خۆخۆری و خیانەتی ناوخۆییەوە لەناو چوون. ئایا کە ئێستا کورد بووەتە خاوەن ئەدەبی گێڕانەوە و دەرەتانی نووسینەوەی مێژووی خۆی هەیە، ئایا نووسەرانی ئەم بوارە (ئەدەبی گێڕانەوە) دەبێ چۆن و لە کام گۆشەنیگاوە ڕووبەڕووی ئەو واقیعە تاڵەی ڕابردوو ببنەوە؟ مێژووی پڕ لە خوێن و قوربانی و دۆڕان، مێژووی دەڵەمە و لەرزۆک، ئایا دەبێ بە نیگا هەستۆکییەوە ئاوڕ لە مێژووی خۆماڵی بدرێتەوە؟ واقیع لە نێوان ڕاستی و ئەدەبی گیڕانەوەدا دەبێ چۆن مامەڵەی لەگەڵ بکرێت؟ ئایا چیرۆکنووس و ڕۆماننووسی ئێمە توانیویانە ئەو قۆناغ و بڕگە مێژووییانە و ئەو هەوراز و نشێو و شکست و نسکۆیانە بگوازنەوە ناو دەقێکی هونەری و ئەمڕۆیی و بیدەنە بەر نەشتەر؟ ڕۆماننووسانی ئێمە چەندە شارەزای مێژوون؟ گێڕانەوەی ڕەوڕەوەی مێژووی لێڵ و ئاڵۆزمان لەناو ڕۆمان و چیرۆکی هاوچەرخدا لە چ دۆخێکدایە؟ لەمبارەوە ئێمە هەژار و کۆڵەوارین و ڕۆمانی مێژوویی و ڕیالیست و واقعی تاڵی شۆڕشەکانمان کەمتر پەرژاوینەتە سەریان کە پێویستە پەنجەرە و ڕۆچنەیەکی نوێیان بەڕوودا بکەینەوە کە من لام وایە "جان دۆست" لە (مژاباد)دا هەنگاوێکی بەم ئاراستەیە هەڵگرتووە کە سەرەتایەکی گرنگە، هەرچەند لەڕووی شوێن – کاتەوە هەوڵی داوە ڕووداوە مێژووییەکان، شۆڕشەکانی باکوور، باشوور (ئەیلوول) تێکەڵ بکات و دواتر لە قەوارەی نووسینەوەی دوو ئەڤینی تێکشکاو و کۆستکەتوودا لەناو چەقی لەدایکبوون و ڕووخانی کۆماری کوردستاندا یەکیان بخات. کە بەڕای من ئەو جۆرەی کە جان دۆست هەوڵی داوە لە شۆڕشی شێخ ڕەزای دێرسیم، دواتر شێخ مەحموود و شۆڕشی ئەیلوول و بارزان، پاشان کۆماری کوردستان لێک گرێ بدات، هێندە پەیوەندییەکە قووڵ و ڕیشەیی و ڕێکخراو نەبووە. دواتر هەرکام لەو شۆڕشانە و ئەو هەموو زەمەنە مێژووییە لە ناوەڕاستی جەنگی یەکەمی جیهانییەوە تا ساڵی 1946 کاتێکی زۆرە و لێکگرێدانی شۆڕشی سێ پارچەی کوردستان بەو هەموو ئاڵوگۆڕ و کارەکتەر و سەرکردەوە لە دووتوێی یەک ڕۆماندا گەلێک دژوارە و لە هەندێ شوێن هەست دەکەی زیاتر لە نووسینەوەی ڕەوتی مێژوو دەچێت هەتا ئەدەبی گێڕانەوە. هەرچەند دەبێ ئەوەشمان لەبیر نەچێت جان دۆست لە (مژاباد)دا بە ئاراستە و هێڵێکی ئاسۆیی دەچێتە پێش و ڕووداوەکان دەگێڕێتەوە، بەڵام ئەوە کارەکتەر و پاڵەوانن چیرۆکەکە دەبەنە پێش، سەرکۆنەی یەک دەکەن، نقورچک لێک دەگرن خیانەت لە یەکدی دەکەن، پاشەملەی یەکتر قسان دەکەن و بە نەریتی خیانەت بە سیاسەت و ئەڤین و بە فیتی زلهێزەکان پشت لە یەکتر دەکەن و لایان وایە (نە بای دێ و نە بۆران)، کەواتە مژاباد، پەردە لەسەر مێژووی مژێک هەڵدەداتەوە کە واقیعی تاڵی ئێمەیە بەڵام بە دەربڕین و گێڕانەوەیەکی نەشتەرگەرانە و ڕەخنەگرانە، نەشتەرێک کە بە هەر دێڕێک خوێن لە جەستەی زامارێک دەچۆڕێت کە باکوور و باشوور و ڕۆژئاوا لە مەهابادی پڕ لە تەم و بێ ئاو و تژی لە گوریس و تەنافدا چنگ لە بینەقاقای یەکتر دەگرن، کەچی نازانن باکان لەکام لاوە هەڵدەکەن تا ئەوکاتەی لەناو تەمدا ون دەبن.\nمژاباد، خاوەنی کارەکتەرێکی سەرەکییە (بادین ئامێدی) کە بە شێوازی یەکەم کەسی تاک چیرۆکی خۆی و کارەکتەرەکانی دیکە دەگێڕێتەوە. ئەو ڕۆژەی بادین لەدایک دەبێ، دایکی بەدەم ژانەوە دەمرێت، بادین کوڕی یوونس ئامێدی (مزووری)یە کە لە شەڕی دەربەندی (بازیان) و شۆڕشەکەی شێخ مەحمووددا باوکی شەهید دەبێت، ئەو باوکی خۆی نەبینیوە و دایکی سەر بە ئایینی کریستیانە و لەلای داپیرەی گەورە بووە. بادین شاعیر و مامۆستایە و پاشان ڕەوڕەوەی ژیانی وای بەسەر دێت تێکەڵی شۆڕشەکانی کورد دەبێت و دەبێتە ئەندامی حیزبی هیوا و دواتر شۆڕشی شێخ مەحموود. هاوکات لە ڕۆژنامەی ژین لەگەڵ پیرەمێرد و شاعیران و نووسەران و چالاکانی سیاسیی سلێمانی تێکەڵ دەبێت و دوایی لەگەڵ "ژاڵە" ئەڤینێک بنیات دەنێت و تێکەڵ بە یاریی سیاسی و ئەڤینی قووڵ دەبێت، نەریتی کۆنی حیزبی کوردی و پشتتێکردن و پلانداڕێژی لەلایەن ئەندامانی هیواوە تۆمەت و تانە لە "ژاڵە" دەدەن و ژاڵەی لێ دوور دەخەنەوە و ڕەوانەی بەغدای دەکەن و لەگەڵ ئینگلیزییەکان دەست تێکەڵ دەکات و ئەمەش "بادین" شێت و هار دەکات و پاش تێکەڵ بوون بە پێشمەرگەکان و شۆڕشی بارزانی و شەڕ و بەرەنگاری و شکست و نسکۆ و بڕینی چەند قۆناغێک لەگەڵ بارزانییەکان ڕوو لە کۆماری کوردستان دەکەن. لەوێش دیسان درێژەی هەمان یاریی سیاسی و ئەڤینە و دیسان مامۆستایەتی و ئەشقی نیشتمان، ئەڤینی "موژدە" دەرگایەکی دیکە و ئومێدیکی نوێ بە ڕووی ژیانی "بادین" دەکاتەوە. هەرچەند ڕەوڕەوەی گێڕانەوە لە "مژاباد"دا زۆر فلاشبەک و تەکنیکی نوێی تێدایە، بەڵام چەقی زۆربەیان ڕووداوەکان دەگەڕێنەوە بۆ مەهاباد. بادین ئامێدی کە خۆی کارەکتەری سەرەکیی چیرۆکەکەیە، هاوکات خەریکی نووسینەوەیە و پێی وایە "تەنێ نووسین دەتوانێ مردن بترسێنێت".\nئەو چیرۆک و سەربردەی ئەو کارەکتەرە ڕاستەقینانە دەگێڕێتەوە کەلە شۆڕشی سیاسی و فەرهەنگیی باشوور و ڕۆژهەڵاتی کوردستان (کۆمار)دا بەشدار بوون. وەک: "سادق بەهادین ئامێدی، نوورەدین زازا، نووری ئەمین، پیرەمێرد، شێخ مەحموود، شێخ ڕەزا، مەلا مستەفا بارزانی، میرحاج، مەناف کەریمی، هەژار، هێمن، مستەفا خۆشناو، پێشەوا، سمکۆ، کەریم و عومەرخانی شکاک و... چەندانی دیکە". ئەم گێڕانەوەیە ململانێی نێوان دوو ئەڤینی دزراو و داگیرکراوە کە گرێدراوە بە ئەڤینی نیشتمانەوە، نیشتمانێک کە بەدەم باوەیە، بادین ئاشقێکە گیری خواردووە، ڕوو لە هەر سەنگەرێک دەکا دەدۆڕێت، ئەو سادە و ساکار و بێخەوشە و هەڵوەدای ژین و ئازادییە، تەنیا "باپیرە"ی ڕاستی لەگەڵ دەکات. مژاباد نقورچکە لە مێژووی پڕ لە هەوراز و نشێو، مژاباد هەڵدانەوەی ئەو برینە پڕ لە کیم و زامە خۆییانەیە کە ڕاستیی سیاسەتی کورد دەخاتە ڕوو.\nتیپ و هێماکانی مژاباد:\nجان دۆست لە دووتوێی گێڕانەوەی "مژاباد"دا بەردەوام کۆمەڵێک چەمک و دەستەواژەی زەق کردووەتەوە و هێمایی و ڕەمزییانە بەردەوام وەک قسەی سەر زار، یان خەسڵەت و تایبەتمەندیی کارەکتەرەکان دووپاتیان دەکاتەوە و بەمانەش کۆمەڵێک پەیام و قسەی نەگوتراو و شاراوەی پێیە و وەک کۆدی نەکراوەی ناو دەقەکە دێنە ئەژمار. هەرکام لەوانە دەکرێ وەک تیپیکاڵ و مۆتیڤ لێیان بڕوانرێت و واتا و مانای جیاواز لە ماناکانی خۆیان هەیە.\nهێما و چەمکەکانی وەک: "نووسین، ئەڤین، خەنە، تووتن، قوتووە جگەرە، ترێ، شەراب، با، ئاو، ڤۆدکا، مژ، گوریس، و...".\nنووسین: لە سەراپای دەقی مژاباددا لە پشت گیڕانەوە و نووسینەوەی سەربردەی (بادین)ەوە هەست دەکەی ئەوە سێبەری کەسێکی دیکە هەیە کە حەزی لە نووسین و خوێندنەوە و فێربوونە. ئەو بەردەوام خەون و خولیاکانی لەبارەی ئەدەب، زمان، شیعر، مامۆستایەتی لە زۆر شوێن و دیالۆگدا دەخاتە ڕوو. هەندێ جار گلە و گازندەی ئەو پشتگوێخستن و پەراوێزخرانەی کورمانجیی سەروو لەلایەن نووسەرانی سۆرانی زمانەوە دەکات کە بە بیانووی پیتی لاتینی سانسۆر دەکرێن و ئەمە بە ڕوونی دیارە و وەک بەشێک لە دابڕان و لێک تێنەگەیشتنی نێوان دیالێکتەکان باسی دەکات. "بادین" نوێنەری توێژێکە لەناو شۆڕشی سیاسی و ڕاپەڕینەکانی کورددا لە نێوان دوو بەرداشی شێوازی خەباتی فەرهەنگی، ڕۆشنبیری و خەباتی چەکداریدا گیری خواردووە و هەر جارە ڕوو لە یەکیان دەکات و خۆشی نازانێ خەونەکەی لە نووکی خامەوە بەدی دێت، یان لە لوولەی چەکەوە.\nئەڤین: هەرچەند لە مژاباددا حزووری کارەکتەری ژن کەمە و تەنیا "ژاڵە و مژدە و داپیرە"ی بادین ئەویش بە چەند دێڕیک حزووری هەیە و ئەمەش دەریدەخات شۆڕش و ئەڤینی کورد کوردانەیە و ژن تێیدا پیوار (غایبە). ئەشق بە ژن و گیرۆدەبوون بە ئەڤین کە مژاباددا کە "بادین" داهێنەریەتی، قوڵپ دەدات و لە دوو هەرێمی سلێمانی و مەهاباد تووشی دەبێت. لە سەراپای ئەم دەقەدا بە دوو واتای نیشتمان و دڵدارییەوە ئەڤین دەردەکەوێ. ئەڤینێک کە دەکرێ وەک ئامانجی ڕاستەقینەی شۆڕشی کورد بە ژیان لێک بدرێت، لەم ئەڤینانەدا کە یەکیان (ژاڵە) پرەنسیپی وشکی حزبی لێی داگیر دەکات و دەیکاتە قوربانیی ئایدیۆلۆژی و دواتر دەزگای سیخوڕیی ئینگلیز لەدژی شۆڕشەکانی کورد بەکاری دێنێت و دەیکاتە سۆزانی و لە کراسی سۆزانیدا لەگەڵ بادین لە مەهاباد دەخەوێت، هەم کەرامەتی شۆڕشگێڕیی کوردی پێ دەشکێنن و هەم وەک سیخوڕی ئینگلیز بۆ ناو کۆمارێکی دەنێرن کە ڕووسیا لە پشتیەتی کە پڕە لە ڕەمز و هێما. ئەڤینی "بادین" و "موژدە" کە ئەویش مامۆستایە و لەناو خەونی کۆمار و لە مەهابادی رەنگین و پڕ بژوێندا دەیان ژوان و ئەشقێنییان هەبووە، گرێدراوی ئەشقی کۆمارێکە کە سەدان کەسی ئەڤینداری لە خۆی کۆ کردۆتەوە. کەریم شکاک کە ئەندامی کۆمەڵەی (ژ.ک)ە و سوێندی خواردووە خیانەت لە خاک و ئاو شەرەف و کەرامەتی نیشتمان نەکات، هەر لە سەرەتاوە بە ئەشقی ژاڵە و بادین دەزانێ، لە ناخەوە دەکوڵێ وەلێ نایدرکێنێ، نەتەنیا دەکەوێتە ژێر کاریگەریی فکری خێڵکەکییانەی "عومەر خان"ەوە و پشت لە کۆمار دەکات، بە فێڵ و هەڵخەڵەتاندنی "موژدە" لە بادین هەڵدەگەڕێنتەوە و خیانەت لە دۆست و هاوڕێی نزیکی دکات و لەدەستدانی ئەم ئەڤینە بە قەت ڕووخانی کۆمار و خیانەت و پشتتێکردنی ڕووسیا لەو کۆمارە کاریان کردە سەر ڕۆح و دەوونی بادین و تەواو دایدەڕووخێنن و تەنیا مەرگی باپیرەی هێندە ئازاری دا. کۆد و ڕەمزەکانی پشت ئەم ئەڤینە کە وەک بایەک هاتن و وەک زریان دڵی بادینیان هەڵکۆڵی گەلێک زۆرن و لەگەڵ ئەو بایانە تێکەڵن کە تەنیا عومەر خان و ڕووس و ئینگلیز و تاران و ئەڵمانیا و ڕەزم‌ئارا دەیانزانی کەی و لەکوێ و چۆن هەڵدەکات، بۆیە پیرەی "گوریس"چن لە مەهاباد هەر خەریکی چنین بوو و تفاقی مەرگی گشتیی تەیار دەکرد.\nخەنە: خەنە، یەک لەو گیایە دەرمانییانەیە کە بۆ ڕەنگکردنی قژی ژنان و کچان و پەنجە و لاق بەکار دەهێنرێت و بۆنێکی خۆشی هەیە و لە کولتووری زۆرێک لە گەلاندا پێگە و تایبەتمەندیی خۆی هەیە. لەناو کولتووری کوردیشدا خەنە لە زەماوەند و بۆنەکان و بەتایبەت شەوی خەنەبەنداندا بەکار دێت. لە مژاباددا جان دۆست، بە شێوەی هێمایی بەکاری هێناوە و وەک سیمبۆلێکی بۆنخۆش و ڕەنگاڵە کردوویەتە بەری شۆڕشەکەی شێخ ڕەزای دێرسیم. ئەو خەنەیە لەباتی خوێنی دەست و پێی و سەری ئەو سەدان کچ و کوڕ و کاڵ و جوامێرانەی دێرسیمە کەە چیاکانەوە خۆیان هەڵدا، یان خۆیان هاویشتە چەمی "مونزوور"ەوە، بۆ ئەوەی نەکەونە چنگی تورکانەوە. (حوسێن دێرسیمیم هێنایەوە و لە ژوورەکەم نیشتەجێم کرد، ژوورەکەم پڕ بوو لە هەڵمی خەنە، تژی بوو لە گریان.) ل 41 و لە چەندان ڕستە وەک هێما دووپاتی کردووەتەوە.\nتووتن و قوتووە جگەرە: تووتن، یەکێک لە بەرهەمە کشتوکاڵییەکانی کوردستانە کەلە زۆر ناوچە لەلایەن وەرزێڕ و جووتیارانی دەستەنگ و بەلەنگازەوە دەچێندرێت، ناوچەکانی وەک سەردەشت موکریان و کۆیە ناوچەیەکی شیاون کە هەموو کات سەرقاڵی وەبەرهێنانی تووتن بوون. جان دۆست لە مژاباددا هێماییانە تووتنی بەکار هێناوە کە تاکە سەرچاوەی بژیومان لەلایەن عوسمانییەکان لە کۆیە و ڕووسەکان لە موکریان چاوی تێبڕاوە و تاڵانیان کردووە و بەڵێنیی چەک و تەقەمەنیان داوە کەچی بەڵێنێکی بێ بنەما بووە. یان قوتووە جگەرە وەک کەرەستەیەکی شەخسی و تاکەکەسی و هێما و ڕەمز و ڕازێکی سەرداپۆشراو نەوە بە نەوە بۆمان ماوەتەوە. وەلێ ئەو تاقە ڕەمزەشمان لێ زەوت دەکرێت و هیچ نهێنییەکمان بۆ نامێنێتەوە و لەو ڕێگەیەوە کەسێتی و پێگەمان دەشکێندرێت. (زۆر درەنگ تێگەیشت کە ڕووسەکان پەیماننامەی نەوتیان بە خوێنی مەهابادییەکان واژۆ کردووە، زۆر دەرەنگ پێی زانی کە ئەو هەموو تووتنەی مەهاباد کە برایە مۆسکۆ و کرایە سیگار، دووکەڵێکی ئەفسانەیی لێ بەرز بووە و ڕاستییەکانی مێژووی لەگەڵ خۆیدا سووتاند. لەو شارە خۆی بەتەنیا دەبینی، قوتووی تووتنەکەی گەیشتەوە دەستی، وەلێ پڕ خوێن بووبوو، ئاخۆ خوێنی کچێنیی موژدە بوو، یان خوێنی دڵی ئەو! ل. ٢٧٠).\nترێ و شەراب: ترێ لە ژیانی کورددا جێگەی زۆری هەیە (ترێ میوەیەکە وەک سیحرە، دەبێتە مەی، دەبێتە مێوژ و دۆشاو، دەکرێتە باسووق و سجووق و دەبێتە هەموو شتێک، من ترێ وەک خۆم دەبینم، لە نێوان من و ترێدا تێکەڵبوونێکی گیانی هەیە، تاکە جیاوازیی نێوان من و ئەو میوە هاوینییە کە من ساڵانێکی زۆرم پیویستن بۆ گەنین و پڵیشانەوە، بەڵام ئەو لە مانگێکدا) ل. ١٨٣ ترێ سەرچاوەی شەراب و مەستبوون و ڕاستییە. ترێ تژییە لە ئاو، تژییە لە ڕەنگ و گیان دەدات تاکوو ئێمە گەشاو و شاد بین.


هاوڵاتیانی سلێمانی یەکنەگرتنی کورد بە هۆکاری داگیرکارییەکانی تورکیا دەزانن – کوردی – RojNews.News\nهاوڵاتیانی سلێمانی یەکنەگرتنی کورد بە هۆکاری داگیرکارییەکانی تورکیا دەزانن\n22/06/2020 - 1:29:34 pm\nچوؤرشەممە, 17 يون 2020 – 07:27 ڕۆژنیوز – سلێمانی\nکاردانەوەکان دژی هێرش و داگیرکارییەکانی دەوڵەتی تورک لە باشوری کوردستان بەردەوامیی هەیە، لەم چوارچێوەیەدا هاوڵاتیانی شاری سلێمانی بۆ ڕۆژنیوز دەدوێن.\nعەزیز مەحمود، وتی: داگیرکەر هەر داگیرکەرە و بە ئەنفال و کۆمەڵکوژی و ماڵوێرانی و لە ناوبردنی گوندەکان هەوڵیان داوە کە کورد لەناوبەرن، بەڵام ئەوە سەلمێندراوە کە کورد گەلێکە چەندە بچەوسێندرێتەوە لە بن نایەت و سەرکەوتنیش بە دەست دەهێنێت.\nئەم هاوڵاتییە نیگەرانە لە بێ هەڵوێستی لایەنە سیاسییەکان و دەشڵێت: بەداخەوە زۆرێک لە لایەنە سیاسییەکان دەستەمۆی داگیرکەرانن لە پێناوی مانەوەی خۆیان، کە دەبوایە کورد بە هەموو تەمەنی سەری بۆ داگیرکەران شۆڕ نەکردایە، داواش لە لایەنە سیاسییەکان دەکەم کە یەکگرتوو و تەبا بن دژی داگیرکەران.\nجەلال محەمەد’یش وتی: داگیرکەران لە هەر چوار لاوە دەوریان لێداوین، شێوازی سیاسەتیشیان جیاوازە، بۆ نمونە ئێران کۆڵبەرەکانمان شەهید دەکات و لە لایەکی دیکەشەوە گەنجەکان لە سێدارە دەدەن، هاوکات لە ڕۆژئاوا و عەفرین کچە گەنجەکانمان دەڕفێندرن، لە باکوری کوردستانیش ئازادی و دیموکراتی دەخنکێنن و تۆمەت دەخەنە پاڵ ئەو پارتە کوردییەکان و پارێزبەندی لەسەر پەرلەمانتارەکان لادەبەن.\nوتیشی: بە نهێنی و ئاشکراش بە تۆپ و فڕۆکە باشوری کوردستان تۆپباران و بۆردوومان دەکەن، دەغڵودانی هاوڵاتیان دەسوتێنن، بۆیە ئیدانەی توندی ئەو داگیرکارییە دەکەم کە تورکیا لە باشوری کوردستان دەیکات، ئەوان ئامانجیان دژایەتیکردنی بزوتنەوەی ڕزگاری خوازی کوردییە لە هەر پارچەیەک بێت، بەڵام دەسەڵاتدارانی باشوری کوردستان لە بەر ململانێی ناوخۆیان نایانپەرژێتە سەر وڵات و خاک.\nجەلال پێنجوێنی هاوڵاتییەکی دیکەیە و ئاماژە بە هێرشەکانی سەر کورد دەکات و دەربارەی هۆکارەکەشی دەڵێت، “ئەوەیە کە خۆمان یەکگرتوونین و ئامانجی تورکیا هەر ئەوەیە کە ئێستا دەینوێنت و دەیەوێت لە ناومان ببات، بۆ ئەمەش پێویستمان بە یەکگرتووییە”.\nقوربانیانی کۆمەڵکوژیەکەی شیلادزێ بوونە ٥ کەس


کوردیپێدیا - وەزارەتی شارەوانی و گەشتوگوزار\n☂ وەزارەتی شارەوانی و گەشتوگوزار | پۆل: فەرمانگەکان | زمانی بابەت: 🏳 کوردیی ناوەڕاست\n2. 👁 بەفیڕۆدانی سەدان ملیار لیتر ئاو لە کوردستان \n3. 👁 ساڵی 2017 هاتنی گەشتیاران بۆ هەرێم 30% زیادیکردوە\n4. 👁 وەزارەتی شارەوانی تەواوی پرۆژەکانی یەک ساڵی رابردووی بڵاوکردەوە\n1. 👁 پەیامی وەزیری شارەوانی سەبارەت بەریسایکڵین لە کابینەی نوێ\n2. 👁 وەزارەتی شارەوانی و گەشتوگوزار وردەکاری لەبارەی تاپۆکردنی خانووە زێدەڕۆکان و زەویە کارتەکانی خستەڕوو\n3. 👁 ڕاگەیەندراوی وەزارەتی شارەوانی و گشتوگوزاری حکومەتی هەرێمی کوردستان\n1. 👁 بەڕێوەبەرایەتی شوێنەواری دهۆک\n2. 👁 حکومەتی هەرێمی کوردستان\n➕ ئەم بابەتە لەلایەن: (سەریاس ئەحمەد)ەوە لە: Jan 18 2018 10:52AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 9 2019 10:27PM باشترکراوە\n📷 فایلی وێنە 1.0.1 41 KB Jun 23 2019 2:26PM هاوڕێ باخەوان


باڵوێزخانەی ئەمریكا راگەیەندراوێكی لەبارەی هێرشە مووشەكییەكەی شەوی رابردوو بڵاوكردەوە - رۆژنامه‌ی خه‌بات\nباڵوێزخانەی ئەمریكا راگەیەندراوێكی لەبارەی هێرشە مووشەكییەكەی شەوی رابردوو بڵاوكردەوە\nشەوی پێنجشەممە باڵوێزخانەی ئەمریكا لە عێراق راگەیەندراوێكی لەبارەی هێرشە مووشەكییەكەی ئەمشەوی بەغدای بڵاوكردەوە و رای گەیاند ئەمە تەنها هێرش نییە بۆ سەر دەزگایەكی دیبلۆماسی، بەڵكو هێرشە بۆ سەر سەروەریی خودی عێراق.\nلە راگەیەندراوەكەی باڵوێزخانەی ئەمریكادا هاتووە ئەمشەو كۆمەڵگەی باڵوێزخانەی ئەمریكا ڕووبەڕووی هێرشی گرووپە تیرۆریستییەكان بووەوە، كە هەوڵێك بوو بۆ تێكدانی ئاسایشی عێراق و سەروەرییەكەی و پەیوەندییە نێودەوڵەتییەكانی.\nهەروەها ئاماژەی بەوە كردووە كە ئەم جۆرە هێرشانە تەنها دەستدرێژی نین بۆ سەر دەزگای دیبلۆماسی، بەڵكو هێرشن بۆ سەر سەروەریی خودی خاكی عێراقیش.\nجێی باسە ئەمشەو هێرشێكی مووشەكی كرایە سەر باڵوێزخانەی ئەمریكا لە بەغدا، سیستمی به‌رگریی مووشه‌كی باڵوێزخانه‌ی ئەمریكا لە كاتی هەڵدانی مووشەكەكاندا كارا كرا، به‌رپه‌رچی سێ مووشه‌كیان دایه‌وه، بەڵام بەهۆی كەوتنە خوارەوەی یەكێك لە مووشەكەكان، منداڵێك و ژنێك لە ناوچەی قادسیەی بەغدا بریندار بوون.\nبابه‌تی پێشوو له به‌غدا هێرشكرایه سه‌ر باره‌گاكانی حه‌لبووسی و خه‌میس خه‌نجه‌ر\nبابه‌تی دواتر ئەو مانگە شەش مادەی خۆراكی دابەش دەكرێت


عێراق.. دووبارە مزگەوتەكان بە رووی نوێژخوێناندا دەكرێنەوە - پرس میدیا\nHome سڵایدشۆو عێراقی گرنگ هەواڵ عێراق.. دووبارە مزگەوتەكان بە رووی نوێژخوێناندا دەكرێنەوە\nعێراق.. دووبارە مزگەوتەكان بە رووی نوێژخوێناندا دەكرێنەوە\nپرس میدیا 8/24/2020 08:50:00 pm سڵایدشۆو, عێراقی, گرنگ, هەواڵ,\nدیوانی وەقفی سوننی لە عێراق رایگەیاند مزگەوتەكان كە لە مانگی ئاداری رابردووە، بەهۆی بڵاوبوونەوەی ڤایرۆسی كۆرۆنا لەسەرتاسەری وڵات داخراون لە ٢٠ی مانگی داهاتوودا، دووبارە بە رووی نوێژخوێناندا دەكرێنەوە".\nلە راگەیەنراوێكدا دیوانی وەقفی سوننی بڵاویكردەوە، ئەمڕۆ دووشەممە سەرۆكی دیوان، سەعد كەمبش لەگەڵ بەڕێوەبەرانی ئەوقاف لە پارێزگاكانی عێراق و زانایانی ئەنجوومەنی باڵای فەتوا كۆبووەتەوە.\nئاماژە بەوەشدراوە كە، ئەوەش دوای ئەوەی سەرۆكایەتی دیوانی وەقفی سوننی داواكارییەكی بە ئامانجی دووبارە كردنەوەی مزگەوتەكان بەرووی نوێژخوێناندا پێشكەش بە لیژنەی باڵای تەندورستیی و سەلامەتی نیشتمانیی كردبوو.\nبەپێی راگەیەنراوەكە لە میانی كۆبوونەوەكەدا، بە كۆی دەنگی ئامادەبووان، دەنگ لەسەر بڕیاری دووبارە كردنەوەی مزگەوتەكان بەرووی نوێژخوێناندا لە ٢٠ی مانگی داهاتوودا درا.\nBy پرس میدیا at 8/24/2020 08:50:00 pm


له‌ووتووێژێكی ژیار محه‌مه‌د له ده‌نگی ئه‌مریكا، سه‌فین دزه‌یی وته‌بێژی فه‌رمی حكومه‌تی هه‌رێمی كوردستان باس له ته‌وه‌ری كۆبونه‌وه‌كانی وه‌فدی هه‌رێم و به‌غداد له‌گه‌ڵ وه‌فده‌كه‌ی ئه‌نجومه‌نی ئاسایش، هه‌روه‌ها چه‌كدارانی په‌كه‌كه و گروپه نوێیه چه‌كداره ده‌مامكداره‌كه‌ی كه له‌هه‌رێمی كورداستانه‌وه خۆیان ڕاگه‌یاند.\n" كۆبونه‌وه‌ی وه‌فدی هه‌رێم له‌گه‌ڵ شاندی ئه‌نجومه‌نی ئاسایش"\n" په‌كه‌كه بونه‌ته ده‌رده‌سه‌ری بۆ هه‌رێمی كوردستان "\nله‌سه‌ره‌تای وتووێژه‌كه‌دا له‌باره‌ی ئه‌وه‌ی بابه‌تی بۆردومانی فڕۆكه جه‌نگیه‌كانی توركیا له‌ناو خاكی عیراق چه‌نده ته‌وه‌ری كۆبونه‌وه‌ی شاندی عیراقی و كوردی بووه له‌سه‌ردانه‌كه‌ی وه‌فدێكی ئه‌نجومه‌نی ئاسایش بۆ به‌غداد، دزه‌یی ده‌ڵێت" به‌پێی زانیارییه‌كانی من له‌ماوه‌ی سی ساڵی ڕابردوو سه‌ردانێكی له‌وجۆره له‌لایه‌ن ئه‌نجومه‌نی ئاسایشه‌وه بۆ عیراق نه‌كراوه به‌ڵام له‌به‌ر كه‌می كات نه‌یانتوانی سه‌ردانی هه‌رێمی كوردستان بكه‌ن بۆیه داوایان كردبوو كه‌وه‌فدی هه‌رێم له به‌غداد ببینن، سه‌باره‌ت به بۆردومانه‌كان به‌داخه‌وه ئه‌و دیارده‌یه هه‌ر هه‌بووه له‌و ماوه‌یه‌ی دواتردا ڕووی له‌زیادوببون كردووه ئه‌ویش به‌هۆی جموجۆڵی چه‌كدارانی په‌كه‌كه له‌ناوچه سنورییه‌كان كه هه‌وڵیان داوه زیاتر خۆیان له‌كاروباری هه‌رێم هه‌ڵقورتێنن له‌هه‌ندێك شوێن وه‌ك "به‌دیل" ڕه‌فتار بكه‌ن، بۆ نمونه له شه‌نگال و خانه‌قین و هه‌ندێك ناوچه‌ی گه‌رمیان، به‌وه‌ش نه‌وه‌ستاون گروپێكی چه‌كداری ده‌مامكدارییان دروست كردووه، له‌ڕاستیدا هه‌بونی ئه‌و چه‌كدارانه له هه‌شتاكانی ساڵانی ڕابردووه‌وه مایه‌ی ده‌رده‌سه‌ری و نه‌هامه‌تی خه‌ڵكی ئه‌و ده‌ڤه‌ره‌بوون، بونه‌ته هۆی ئه‌وه‌ی سه‌دان گوند ئاوه‌دان نه‌كرێنه‌وه له‌كاتێكدا خه‌ڵكی ئه‌و گوندانه خۆیان ده‌یانه‌وێت گونده‌كانیان ئاوه‌دان بكه‌نه‌وه و خه‌ڵكی تر به‌هۆی ئه‌و چه‌كدارانه بۆردومانیان بكه‌ن، بۆیه ئه‌و كارانه‌ی په‌كه‌كه ده‌یكات به‌هیچ جۆرێك له‌به‌رژه‌وه‌ندی خه‌ڵی كوردستان نیه."\n" سه‌رۆكی هه‌رێم باسی بونی په‌كه‌كه‌ی بۆ شاندی ئه‌نجومه‌نی ئاسایش كرد"\nوته‌بێژی فه‌رمی حكومه‌تی هه‌رێمی كوردستان باسی له‌وه‌كرد" له‌كۆبونه‌وه‌كه‌دا له‌گه‌ڵ شاندی ئه‌نجومه‌نی ئاسایش به‌هۆی كه‌می كات و زۆری ئاماده‌بووان كه‌هه‌ریه‌كه‌ی پرسیاری خۆی خسته‌ڕوو، به‌ڵام سه‌رۆكی هه‌رێم له‌وتاره‌كه‌یدا له تابلۆ گشتیه‌كه‌ی باس دۆخی هه‌رێمی كوردستان و ئاواره‌كان باسی له‌وه‌كرد كه بونی چه‌كدارانی په‌كه‌كه له‌شه‌نگال یه‌كێكه له هۆكاره سه‌ره‌كیه‌كان بۆ نه‌گه‌ڕانه‌وه‌ی ئاواره‌كان بۆ شه‌نگال، ئه‌وانیش نیگه‌رانی ئه‌و دۆخه بوون سه‌ره‌ڕای ئه‌وه‌ی كه سوپاسگوزاری هه‌رێمی كوردستان بوون بۆ ئه‌وه‌ی كه ئه‌و ژماره زۆره‌ی ئاواره‌یان له‌خۆ گرتووه سه‌ره‌ڕای ئه‌و ئه‌ركه زۆره."\n" ئه‌و كرده‌وانه‌ی په‌كه‌كه ده‌یكات نه لۆژیك، نه ویژدان قبوڵی ناكات"\nدزه‌یی ئه‌وه‌شی وت" هیچ لۆژیك نیه وڵاتێك خاوه‌ن سه‌روه‌ری بێت ڕێگا بدات كه هێزی چه‌كداری وڵاتێكی تر به‌كاربهێنن بۆ هێرش كردنه سه‌ر وڵاتانی دراوسێ،دوای ئه‌وه بگه‌ڕێنه‌وه له‌ڕۆژی دواتر له میدیاكانیانه‌وه بڵاوی بكه‌نه‌وه كه چوون هێرشیان كردۆته سه‌ر فڵانه شوێن و ئه‌وه‌نده زیانیان له‌و وڵاته‌ی تر داوه به‌ڕاستی ئه‌وه لۆژیك نیه، هیچ وڵاتێك ئه‌وه قبوڵ ناكات بۆ هه‌رێمی كوردستان "مه‌وقیفێكی" زۆر زه‌حمه‌ته، هه‌رچه‌نده هێزه‌كانی ئۆپۆزسیۆنی ئێران تا ڕاده‌یه‌ك له ڕابردوو گوێرایه‌ڵ بوون وه موڕاعاتی دۆخی هه‌رێمی كوردستانیان كرد به‌ڵام ئه‌وانیش له‌م دواییه به‌هه‌ندێك كاری ناڕه‌وا هه‌ڵسان و هێرشیان كرده سه‌ر خاكی ئێران ئه‌وه‌ش قابیلی قبوڵ نیه، جا په‌كه‌كه‌ش ئه‌گه‌ر پێی وابێت ئه‌و كرده‌وانه‌یان له به‌رژه‌وه‌ندی دۆزی كورده به‌پێچه‌وانه‌وه زیان ده‌گه‌یه‌نێت چونكه زیانی به‌خه‌ڵكی ئه‌و ناوچه‌یه گه‌یاندووه، حكومه‌تی عیراقی هه‌ڵوێستی هه‌بووه به‌ڵام ڕه‌نگه له‌ڕووی كردارییه‌وه ئه‌و توانایه‌ی نه‌بێت كه هیچ هه‌نگاوێك بنێت، ئه‌و كرده‌وانه‌ی په‌كه‌كه ده‌یكه‌ن قابیلی قبوڵ نیه وه نه لۆژیك، نه ویژدان قبوڵی ناكات."\n" پێویسته ڕای گشتی چ له‌ناوخۆ چ له‌ده‌ره‌وه‌ی كوردستان هه‌ڵوێست وه‌ربگرن، كرده‌وه‌كانی په‌كه‌كه له ڕێگری كردن له‌خه‌ڵك هیچ جیاوازییه‌كی نیه له‌گه‌ڵ حكومه‌ته‌كانی ڕابردووی عیراق( به‌عس) "\nقابیلی قبوڵ نیه واتا هه‌رێمی كوردستان چی ده‌كات به‌رامبه‌ر په‌كه‌كه؟\nوته‌بێژی فه‌رمی حكومه‌تی هه‌رێمی كوردستان له‌وه‌ڵامدا وتی" خۆی له نه‌وه‌ده‌كان ڕوبه‌ڕوو بونه‌وه‌ی توند له‌نێوان هێزی پێشمه‌رگه‌ی كوردستان و په‌كه‌كه ڕویدا به‌ڵام ئه‌وه چاره‌سه‌ری كێشه‌كه‌ی نه‌كرد، به‌ڵام ئه‌وه‌ی پێویسته ڕای گشتی چ له‌ناوخۆی هه‌رێمی كوردستان چ له‌ده‌ره‌وه‌ی كوردستان هه‌ڵوێست وه‌ربگرن، لێره باسی به‌رژه‌وه‌ندی هێزه سیاسیه‌كان نیه، به‌ڵكو باسی به‌رژه‌وه‌ندی سه‌ر و ماڵ و ئارامی خه‌ڵكه هیچ كه‌س بۆی نیه ڕێگری له‌خه‌ڵك بكات بچێته‌وه سه‌ر زه‌وی و زار و ماڵی خۆی جا ئه‌گه‌ر ڕێگر بن ئه‌وكاته هیچ جیاوازییه‌كی نیه له‌گه‌ڵ حكومه‌ته‌كانی ڕابردووی عیراق( به‌عس) كه ڕێگه‌یان به‌خه‌ڵك نه‌ده‌دا بچنه‌وه شوێنی خۆیان و كوردستانیان ته‌عریب ده‌كرد، واته هه‌مان سیاسه‌تیان په‌یڕه‌و ده‌كرد، دوای ئه‌وه هه‌رێمی كوردستان په‌رله‌مانی هه‌ڵبژێردراوی خۆی و حكومه‌تی خۆی هه‌یه ناكرێت وه مه‌یدانی خه‌باتی په‌كه‌كه یا هه‌ر هێزێكی تر هه‌رێمی كوردستان نیه به‌ڵكو شوێنی تره ناكرێت هێزێك له‌ده‌ره‌وه بێت كه بۆ ئامڕازێك دروستكرابێت بێته هه‌رێمی كوردستان موزایه‌ده‌ی سیاسی به‌سه‌ر ئه‌و هێزه سیاسیه ڕه‌سه‌نانه‌ی هه‌رێمدا بكات كه، حه‌فتا ساڵ، په‌نجا-چل، سی، ساڵ خه‌باتیان هه‌یه، مه‌یدانی خه‌باتی په‌كه‌كه هه‌رێمی كوردستان نیه شوێنی تره."\nدزه‌یی وه‌ڵامی ڕه‌خنه‌كان له‌به‌یاننامه‌كه‌ی حكومه‌تی هه‌رێم ده‌داته‌وه\nسه‌باره‌ت به‌و ڕه‌خنانه‌ی له‌به‌یاننامه‌كه‌ی حكومه‌تی هه‌رێمی كوردستان له‌لایه‌ن هه‌ندێك له‌خه‌ڵكه‌وه باس ده‌كرا؟\nسه‌فین دزه‌یی وتی" ئه‌وه واقیعێكه، ئه‌وكاته‌ی شه‌ڕی ئێران- عیراق هه‌بوو له‌هه‌شتاكاندا، حكومه‌تی عیراقی ڕێگه‌ی دا به‌توركیا كه به قوڵایی بیست كیلۆمه‌تر بێته خاكی عیراقه‌وه بۆ لێدان له په‌كه‌كه، بۆیه په‌كه‌كه هۆكاری سه‌ره‌كی و ڕێگا خۆشكه‌رن بۆ ئه‌وه‌ی كه‌ده‌ستوه‌ردان له‌ناو هه‌رێمی كوردستان هه‌بێت، بۆیه پێویسته په‌كه‌كه ڕێگای گفتوگۆ و ئاشتیانه بگرێته‌به‌ر بۆ چاره‌سه‌ركردنی كێشه‌كانیان."\n"پێویست ناكات ده‌مامك بكه‌ن، به‌ڕوون و ئاشكرا دیاره سه‌ر به‌په‌كه‌كه-ن"\nده‌رباره‌ی ئه‌و گروپه ده‌مامكداره‌ی خۆیان به‌ناوی هێزی پاراستنی گه‌ل له‌باشور ڕاگه‌یاند؟ سه‌فین دزه‌یی ده‌ڵێت" پێویست ناكات ده‌مامك بكه‌ن زۆر به ڕوون و ئاشكرایی دیاره ئه‌و گروپه كه كێییان له پشته، دیاره كه په‌كه‌كه‌یان له‌پشته، دوای ئه‌وه به‌ناوی هێزی پاراستنی باشور، نازانم باشور له‌كێ ده‌پارێزن؟ كه‌هه‌رێمی كوردستان حكومه‌تێك و په‌رله‌مانێكی هه‌ڵبژێردراوی هه‌یه به‌سه‌دان قات دیموكراتی تر له په‌كه‌كه كه بانگه‌شه‌ی دیموكراسیه‌ت ده‌كات، ئه‌سڵه‌ن ئه‌وانه‌ی واز له په‌كه‌كه ده‌هێنن سه‌رییان ده‌بڕن،جا باسی دیموكراسیه‌ت بۆ كێ ده‌كه‌ن؟ خه‌ڵكی كوردستان له‌سه‌رده‌می شێخ مه‌حموده‌وه خه‌بات و شۆڕش ده‌كه‌ن مافی په‌كه‌كه نیه بێن هه‌رێمی كوردستان فێری دیموكراسی و شۆڕش بكه‌ن،ئیتر ئه‌و ده‌مامكدارانه دیاره كێ دروستی كردوون هه‌ركرده‌وه‌یه‌ك بكه‌ن په‌كه‌كه لێی به‌رپرسه."\nوته‌بێژی فه‌رمی حكومه‌تی هه‌رێمی كوردستان جه‌ختی كرده‌وه" هه‌ر دامه‌زراوه‌یه‌كی خۆماڵی، یا بیانی ، دیبلۆماسی ، نه‌ك ته‌نها هی توركیا هی هه‌ر وڵاتێكی تر له‌هه‌رێمی كوردستان بن حكومه‌تی هه‌رێم به‌رپرسه له پاراستنیان و وه نه‌ك ئێستا هه‌موو كات پارێزگاری ئاسایشیان ده‌كات كه ئه‌وه ئه‌ركی داموده‌زگا ئه‌منیه‌كانه."\nبه‌سێك له ده‌قی وتووێژه‌كه‌ی ژیار محه‌مه‌د له‌گه‌ڵ سه‌فین دزه‌یی Jul 3-019


داماویی ڕژیم له ئاست په‌ره‌سه‌ندنی شه‌پۆلی ناڕه‌زایه‌تییه‌كانی خه‌ڵك\nژوئن 19, 2022 44\nبه‌رپرسانی كۆماری ئیسلامی له ئاست شه‌پۆلی مانگرتن، كۆبوونه‌وه و ناڕه‌زایه‌تی خه‌باتكارانه‌ی جه‌ماوه‌ردا، تووشی داماویی و سه‌رلێشاویی هاتووه. خامنه‌یی، ئه‌و كه‌سانه‌ی به گاڵته گرتووه كه، ده‌ریدخه‌ن ڕژیمه‌كه‌ی گه‌یشتۆته لێواری هه‌ڵدێر، به‌ڵام یه‌كێك له‌و دیاردانه‌ی كه سلمێنه‌ری ئه‌م ڕاستییه‌ن، ناوشیاری و بێ ئاگایی به‌رپرس و كاربه‌ده‌سته سه‌ره‌كییه‌كانی ڕژیمه‌كه‌یه‌تی.\nكۆماری ئیسلامی به‌یارمه‌تی ئیمپریالیسته‌كان و له‌سه‌رشانی بۆرژوازی ئێران و له‌سه‌رووی هه‌مووانه‌وه، بازاڕییه‌كان، به‌ده‌سه‌ڵات گه‌یشت. به‌ڵام ئه‌مڕۆكه هه‌ر ئه‌م بازاڕیانه، له دژی ڕژیم ڕاپه‌ڕیون. ناڕه‌زایه‌تی بازاڕیان و كاسبكاران له دژی یاسای نوێی ماڵیاتی و چوونه‌سه‌ره‌وه‌ی ماڵیاتی پیشه‌گه‌ران و گرانی و هه‌ڵاوسانێكی له ڕاده‌به‌ده‌ری كه، توانایی كڕینی خه‌ڵكی كه‌م كردۆته‌وه و نۆقمی كۆمه‌ڵێك قه‌یرانی ئابووری كردووه، درێژه‌ی هه‌یه. مانگرتنی بازاڕیان و كاسبكاران له شوێنه جۆراوجۆره‌كانی تاران، ئاوێته‌یه‌كیش بووه له‌گه‌ڵ كۆبوونه‌وه‌گه‌لێكی ناڕه‌زایه‌تی. بۆنموومه، له‌شه‌قامی میلله‌ت، مه‌ئمووانی ڕژیم هێرشیان كردۆته سه‌ر مانگرتووان و ژوماره‌یه‌كیان ناچار كردووه، دوكانه‌كانیان بكه‌نه‌وه. له كاردانه‌وه‌دا، به‌شێكی به‌رچاوی دیكه له خه‌ڵك به مانگرتنه‌كانه‌وه په‌یوه‌ست بوون و درگای دووكانه‌كانیان داخستووه. مانگرتنی بازاڕیان و كاسبكاران له شاره‌كانی وه‌ك، تاران، ئیسفه‌هان، له‌نجان، یه‌زد، كوه‌چنار، نورئاباد مه‌مه‌سه‌نی، خۆڕه‌م ئاباد و ئیسلام ئابادی غه‌رب، له ئارادایه.\nبه پێی ئه‌و وێنانه‌ی كه له تۆڕه كۆمه‌ڵایه‌تییه‌كاندا بڵاوكراونه‌ته‌وه، مانگرتنه‌كانی كاسبكاران له شاری تاران له زۆر شوێن و له‌وانه، له ئێكباتان، له‌گه‌ڵ ناڕه‌زایه‌تییه‌كی جه‌ماوه‌ری، سه‌ربه چین و توێژه جۆراوجۆره‌كان، هاوكات بووه. به‌ڵام ئه‌و هێزه سه‌ره‌كییه‌ی كه، پێشڕه‌وی كۆمه‌ڵانی خه‌ڵكی بێزار له كۆماری ئیسلامی و خوازیارانی ڕووخانی ئه‌م ڕژیمه‌ن، بریتیین له، كرێكاران، موعه‌لیمان و خانه‌نشینكراوان.\nته‌نیا له یه‌ك حه‌وتووی ڕابردوودا كرێكارانی په‌یمانیی نه‌وت، كارگای خه‌میر مایه‌ی ناغان، شیركه‌تی تولی پێرس، سه‌نایه‌عی به‌سته‌به‌ندی ئه‌لبوز، كرێكارانی شاره‌داری شاهیندژ، كارخانه‌ی داروگه‌ری تاران، جهادی كه‌شاوه‌رزی و كرێكارانی شاره‌داری یاسوج، له مه‌یدانی ململانێ و ڕوبه‌ڕوو بوونه‌وه له‌گه‌ڵ خاونكار و هێزه‌كانی حه‌راسه‌تی و پۆلیسی پارێزه‌ری، خاون سه‌رمایه‌كاندا بوون.\nسه‌رجه‌می ئه‌و كرێكارانه خوازیاری چوونه سه‌ره‌وه‌ی حه‌قده‌سته‌كانن. ئه‌وان له هه‌مبه‌ر حه‌قده‌سته وه‌دواكه‌تووه‌كان و زیادبوونی ته‌نیا “١٠له‌سه‌دی” حقوقه‌كانیان، ناڕازیین. كرێكارانی ناڕازیی داوا ده‌كه‌ن كه لانیكه‌می حه‌قده‌سته‌كانیان به پێی هه‌ڵاوسان و ئاستی گوزه‌رانیان دیاری بكرێ. كرێكارانی په‌یمانیی و پڕۆژه‌یی نه‌وت، ڕێكه‌وتی ٣٠ی جۆزه‌ردانی ١٤٠٠، له یه‌كه‌مین به‌یانییه‌دا، كه له ده‌وری نوێی خه‌بات و ناڕه‌زایه‌تییه‌كاندا بڵاویان كرده‌وه، وتییان كه لانیكه‌می حه‌قده‌ستی كرێكاران، نابێت له ١٢ میلۆن تمه‌ن كه‌متر بێت. ئه‌م داواكارییه له ئێستادا، به‌له‌به‌ر چاوگرتنی ئه‌وه‌یكه ئاماره‌كانی خودی ڕژیم باس له هه‌ڵاوسانی ٥٠ له‌سه‌د ده‌كه‌ن و هه‌ڵاوسان له بواری خۆراك و كرێ ماڵدا، تا ئاستی سه‌دله‌سه‌د و بگره زیاتریش به‌رز بۆته‌وه، پێویسته پێداچوونه‌وه‌ی پێدا بكرێ. یه‌كێك له خێراترین داواكارییه ئابوورییه‌كانی كرێكارانی په‌یمانی نه‌وت، هاوكات له‌گه‌ڵ چوونه سه‌ره‌وه‌ی حه‌قده‌سته‌كان، بریتییه له، هه‌ڵوه‌شاندنه‌وه‌ی شیركه‌ته په‌یمانكارییه‌كان، گۆڕینی گرێبه‌سته‌كانیان بۆ ڕاسته‌وخۆ و داییمی و هه‌روه‌ها ٢٠ ڕۆژكار و ١٠ ڕۆژ پشوو، له مانگێكدایه. له ناو داواكارییه هه‌نووكه‌ییه‌كاندا، ئاڵوگۆڕ له بارودۆخی نه‌گونجاوی خۆراك و شوێنی خه‌وتنی غه‌یره بێهداشتی و هه‌روه‌ها، پێداویستییه‌كانی ژیان و گوزه‌رانیان، به‌رچاو ده‌كه‌وێ. به‌ڵام كرێكاران داواكاری سیاسیشیان هه‌یه. شۆڕای سازمانده‌یی ناڕه‌زایه‌تی كرێكارانی په‌یمانی نه‌وت، له چه‌ندین ڕاگه‌یاندنی یه‌ك له دوای یه‌ك و به تایبه‌ت له دوایین به‌یاننامه‌كه‌یاندا، خوازیاری ئازادی زیندانیانی سیاسی و له‌وانه، خاتوو سیسێل كۆهلێر و هاوسه‌ره‌كه‌ی ژاك پاری، ڕه‌زا شه‌هابی، حه‌سه‌ن سه‌عیدی، ئانیشا ئه‌سه‌دوڵڵایی، ڕێحانه ئه‌نسارینژاد، كه‌یوان موهته‌دی، ڕه‌سوڵ بوداقی، جه‌عفه‌ر ئیبراهیمی، ئه‌سكه‌ندر لوتفی، شه‌عبان موحه‌ممه‌دی، موحه‌ممه‌د حبیبی و موحسین عومرانی و كه‌سانی ترن.\nكۆبوونه‌وه و ناڕه‌زایه‌تییه‌كانی موعه‌لیمانی خه‌باتكار و خانه‌نشینكراوانی ناڕازیی هه‌روا به‌رده‌وامه. دوبه‌دوای بانگه‌شه‌ی له‌پێشدا ڕاگه‌یندراویی، شۆرای هاوئاهه‌نگی ڕێكخراوه سینفیه‌كانی فه‌رهه‌نگیانی ئێران، سه‌رله به‌یانی ڕۆژی پێنجشه‌ممه، ٢٦ی جۆزه‌ردان، موعه‌لیمان له شاره جۆراجۆره‌كان، له‌به‌رده‌م بینای ئیداره‌ی گشتی ئاموزش و پروه‌رشدا، كۆبوونه‌وه‌ی ناڕه‌زایه‌تییان به‌ڕێوه‌برد.\nموعه‌لیمانی ناڕازی تاران له به‌رده‌م مه‌جلیسی ڕژیم و له فه‌زایه‌كی به‌ته‌واوه‌تی ئه‌منییه‌تییدا كۆبوونه‌وه. له‌شاره‌كانی كوردستانیش له‌وانه، شاری مه‌ریوان، سنه، سه‌قز و كامیاران، شوێنی به‌ڕێوه‌چوونی ناڕه‌زایه‌تییه‌كان له‌لایه‌ن هێزه ئه‌منییه‌تییه‌كانه‌وه گه‌مارۆ درابوو. ئه‌م ناڕه‌زایه‌تییانه له، پترله ، ٣٠شار له‌ئارادایه. شایانی باسه، له‌م ساڵانه‌ی دواییدا موعه‌لیمانی ئێران چه‌ندین جار له دژی به‌كرده‌وه ده‌رنه‌هاتنی گه‌ڵاڵه‌ی هاوسانسازی، له‌خواره‌وه‌بوونی حه‌قده‌ست و بارودۆخی خراپی ئابووری و هه‌لومه‌رجی دامه‌زراندنی موعه‌لیمان، ڕژاونه‌ته سه‌رشه‌قامه‌كان، به‌ڵام تا ئێستا نه‌یانتوانیوه به‌داواكارییه‌كانی خۆیان بگه‌ن.\nخانه‌نشینكراوانی دابینكردنی كۆمه‌ڵایه‌تی له شاره جۆراجۆره‌كان و له‌وانه، شوش، شوشتر، دورود، ئه‌هواز، كرماشان و هه‌روه‌ها ئوستانه‌كانی گیلان و زه‌نجان، ڕۆژی پینجشه‌ممه ٢٦ی جۆزه‌ردان، بۆ چه‌ندمین جاری به‌رده‌وام كۆبوونه‌وه‌ی ناڕه‌زایه‌تییان به‌ڕێوه‌برد.\nكۆبوونه‌وه‌ی خانه‌نشینكراوان له دژی به‌كرده‌وه ده‌رنه‌هاتنی په‌سه‌ندكراوه‌یه‌كی شۆرای باڵای كاری ڕژیم، سه‌باره‌ت به حه‌قده‌سته‌كان و بڕیاری ده‌وڵه‌ت له‌بابه‌ت زیادكردنی ١٠ له‌سه‌دی حه‌قده‌سته‌كان، له‌نزیكه‌ی ده‌ڕۆژ له‌مه‌وبه‌ره‌وه ده‌ستی پێكردووه. ناڕازییان داوا له ده‌وڵه‌ت ده‌كه‌ن كه، تا به‌رله كۆتاییی مانگی جۆزه‌ردان ئه‌و په‌سه‌ندكراوه‌یه هه‌ڵبوه‌شێنێته‌وه و حه‌قده‌سته‌كان به شێوه‌یه‌كی ڕێژه‌یی، زیادبكات.\nئه‌مه ڕاستییه‌كی حاشا هه‌ڵنه‌گره كه كۆماری ئیسلامی جگه له سه‌ركوت و تووندوتیژی، هیچ وڵامێكی بۆ داواكارییه‌كانی خه‌ڵك نییه. ئه‌م بابه‌ته له په‌نای ئابوورییه‌كی مافییایی و ڕوو له داڕمان، له‌ده‌ستدانی ڕه‌وایه‌تیی و هه‌رچی لاوازتربوونی پێگه‌ی كۆمه‌ڵایه‌تی و هیتر…….. ڕژیمی گه‌یاندۆته لێواری هه‌ڵدێر و په‌ره‌سه‌ندنی خه‌باتی ئابووریی و سیاسیی كرێكاران و كۆمه‌ڵانی خه‌ڵك، یه‌كێكه له نیشانه‌كانی ئه‌م هه‌ل و مه‌رجه، مه‌ترسیداره‌ی ڕژیم.\nداماویی ڕژیم له ئاست په‌ره‌سه‌ندنی\nناوچه‌ی بازرگانی ئازادی و تایبه‌ت، زیندانێك بۆ كرێكاران\nووته‌یه‌ك به بۆنه‌ی ساڵوه‌گه‌ڕی بۆمبارانی شیمیایی شاری سه‌رده‌شت\nبومەلەرزە لە ئەفغانستان و هۆکاری زه‌ره‌ر و زیانی به‌ربڵاوی ئه‌م كاره‌ساته\nجەماوەرێکی کە ئەزموونی دوو ڕژیمی پەهلەوی و ئیسلامییان هەیە، ناچنە ژێرباری دەسەڵاتی موجاهیدینی و ڕزا شایی\nمانگرتنی كرێكارانی به‌شی نۆژه‌نكردنه‌وه‌ی پاڵاوگه‌ی نه‌وتی تاران\nكۆبوونه‌وه‌ی ناڕه‌زایه‌تی كرێكارانی “كیش چووب”\nدەستبەسەرکرانی ٥ کەس لە شارەکانی کوردستان\nسەپاندنی سزای بەندکران بەسەر چالاکێکی یارسانی لە کرماشان\nبرینداربوونی گەنجێک بەهۆی تەقینەوەی مین لە سەلاسی باوەجانی\nبه‌شداری نه‌كردنی خه‌ڵك له شانۆی چه‌واشه‌كارانه‌ی ڕژیم له شاری سنه\nدەستبەسەرکردنی سێ چەکداری داعش لە ڕۆژئاوای کوردستان\nکشانەوەی کۆمپانیایەکی دیکە لە کێڵگەنەوتییەکانی هەرێمی کوردستان\nده‌ستبه‌سه‌ركردنی زیاتر له ٣٨ ئه‌ندامی هه‌ده‌په له باكووری كوردستان\nگیان له‌ده‌ستدانی لانیكه‌م ١٣ كه‌س به‌هۆی بڵاوبوونه‌وه‌ی گازی ژه‌هراوی له ئه‌رده‌ن


یەكێتی قوتابیانی كوردستان Archives - تۆڕی میدیایی خەڵک\nتۆڕی میدیایی خەڵک / یەكێتی قوتابیانی كوردستان\nخەڵک- یەکێتی داوای پێکهێنانی لیژنەیەک دەکات بۆ چاودێریکردنی جێبەجێکردنی ماددەی ١٤٠ و لەو پێناوەشدا واژۆی پەرلەمانتارانی عێراقی کۆکردووەتەوە. فراکسیۆنی یەکێتی نیشتیمانیی کوردستان لە ئەنجوومەنی پەرلەمانی عێراقدا، لەلایەن پەرلەمانتار دیلان غفورەوە و بەئیمزای 50 پەرلەمانتاری دیکە، یاداشتێک دەداتە سەرۆکایەتی پەرلەمانی عێراق بە مەبەستی پێکهێنانی لیژنەیەک لە پێناو چاودێریکردنی جێبەجێکردنی ماددەی 140.\nتاگ: یەكێتی قوتابیانی كوردستان\nخەڵك-ئارام سەردار لە مەڕاسمێكدا ڕێز لە سكرتێرەكانی پێشوویی…


" رەنگە ڤایرۆسی كۆرۆنا ببێتە هەمیشەیی "\nگەنجەک ھاتە کوشتن لەسەر شەقامی 150 مەتری ڕووداوێكی هاتوچۆ روویدا پزیشكانی سلێمانی مان گرتنیان ڕاگەیاند لەترسی كارەساتەكەی لوبنان، مادە مەترسیدارەكان لە بەغدا دوورخرانەوە بەهۆی بەرزبونەوەی نرخی زێڕ ئەمڕۆ لە ڕانیە 11 كیلۆ زێڕ بە زێڕنگران فرۆشرایەوە\nkurdiu 5 27/07/2020 - 10:53 هەواڵ/تەندروستی\nزانایەكی بەریتانی پسپۆڕی بواری بەرگری جەستە لەبەردەم پەرلەمانی وڵاتەكەیدا ئاماژەی بەوەدا كە ڕەنگە ڤایرۆسی كۆرۆنای ناسراو بە (كۆڤید – 19) لەناو نەچێت و بۆ هەمیشە بمێنێتەوە.\n(جۆن بێڵ) زاناو پسپۆڕی بواری بەرگری جەستە كە مامۆستای پزیشكییە لە زانكۆی ئۆكسفۆردی بەریتانیا لە لێدوانێكیدا لەبەردەم لێژنەی تەندروستی و چاودێری كۆمەڵایەتی لە ئەنجوومەنی گشتی وڵاتەكەیدا وتی: ڕەنگە ڤایرۆسی كۆرۆنا بە تەواوی لە ناو نەچێت و بۆ هەمیشە وەك هەندێك ڤایرۆسی دیكە بۆ هەمیشە لەناو مرۆڤەكاندا بژی.\nئەو زانایە چەند بەڵگەیەكی خستەڕوو كە هەر ڤاكسینێكی دژی ئەو ڤایرۆسە بدۆزرێتەوە كاریگەرییەكەی بۆ دروستكردنی بەرگری بەردەوام نابێت، بۆیە ڤایرۆسەكە دەتوانێت بۆ ماوەیەكی درێژ بمێنێتەوە.\nئەو پسپۆڕەی پزیشكی بەرگری وێنەیەكی خستەڕوو سەبارەت بەوەی ڕەنگە ڕووبدات و دووپاتیكردەوە، ئاماژەكان وا دەریدەخەن كە ئێمە شاهێدی چەندین قۆناغی ڤاكسین و شەپۆڵی زۆربوونی تووشبووەكان بین، دیسان ڤاكسینی زۆرترو تووشبوونی زۆرتر.\nئەو زانا بەریتانییە لە لێدوانەكەیدا نموونەی (ئیفلیجی منداڵان) ی هێنایەوە بۆ زیاتر جەختكردنەوە لە قسەكانی و بۆ ئەوەی بیسەلـمێنێت كە چەندە گرانە زانست بتوانێت بە تەواوی بەسەر پەتای ڤایرۆسی تاجداردا زاڵ بێت، بەوەی كە تا ئێستا نەتوانراوە بە تەواوی ئیفیلیجی منداڵان بنەبڕ بكرێت.\nئەو وتی : كە دەبینین زانایان چەندە كۆسپیان هاتەڕێ بۆ بنەبڕكردنی ئیفیلیجی منداڵان و پرۆگرامێكیان دانا بۆ لەناوبردنی ئەو دەردە كە ماوەی (15) ساڵی خایاندو كارەكەشیان بە تەواوی سەركەوتوو نەبوو، بۆمان دەردەكەوێت ڕەنگە بۆ بنەبڕكردنی ڤایرۆسی كۆرۆناش ئەم بۆچوونە ڕاست بێت.\nلە كۆتاییدا زانا بەریتانییەكە ئەو ئەنجامەی خستەڕوو كە ڤایرۆسی (كۆڤید – 19) ش نامێنێت و دەردەكەوێتەوەو نامێنێت و دووبارە دەردەكەوێتەوەو ڕەنگە لە داهاتووداو لە وەرزی زستاناندا هەر جارەو بە شێوەیەك ئەو ڤایرۆسە چاڵاك ببێتەوە.\nوەزارەتی خوێندنی باڵا کارنامەی ساڵی نوێی خوێندنی ئاشکرا کرد\nوه‌زاره‌تی ته‌ندروستی ئاماری 24 كاتژمێری ڕابردووی توشبوانی كۆڕۆنای بڵاوكرده‌وه\nته‌ندروستی عیراق چاكبوونه‌وه‌ی ژمارەیەكی زۆری تووشبوانی كۆرۆنای ڕاگه‌یاند\nلەسەرەتای ساڵی ٢٠٢١ دەیان ملیۆن ڤاكسینی كۆرۆنا ئامادە دەبێت\nلەسەر شەقامی 150 مەتری ڕووداوێكی هاتوچۆ روویدا\nپزیشكانی سلێمانی مان گرتنیان ڕاگەیاند\nلەترسی كارەساتەكەی لوبنان، مادە مەترسیدارەكان لە بەغدا دوورخرانەوە\nبەهۆی بەرزبونەوەی نرخی زێڕ ئەمڕۆ لە ڕانیە 11 كیلۆ زێڕ بە زێڕنگران فرۆشرایەوە


فێستیڤاڵی زستانەی بەرهەمی كوردەواری لە سلێمانی دەكرێتەوە - تۆڕی میدیایی خەڵک\nسەرپەرشتیاری فێستیڤاڵەكانی بەرهەمە ناوخۆییەكان لە سلێمانی ڕایدەگەیەنێت، كە لە سەرەتای ساڵی داهاتوودا فێستیڤاڵی بەرهەمە ناوخۆییەكانی زستانە لە كارگەی جگەرەكە دەكەنەوە و داواشدەكات، “هەركەس ئارەزوومەندە پەیوەندییان پێوەبكات”.\nساكار حەمەكەریم، سەرپەرشتیاری فێستیڤاڵەكانی بەرهەمە ناوخۆییەكان لە سلێمانی بۆ (خەڵك) ڕایگەیاند، لە ناو هۆڵی كارگەی جگەرەی سلێمانی لەمانگی (یەك)دا فێستیڤاڵی زستانە ساز دەكەین بۆ ناساندن و ساغ كردنەوە و بەبازاڕكردنی بەرهەم و كاڵا ناوخۆییەكان.\nڕاشیگەیاند، جیاواز لە زستانی پێشوو بە كۆمەڵێك بەرهەم و خاوەن بڕاندی جیاواز لە ناو كارگەی جگەرەی سلێمانی پێشوازیتان لێ ئەكەین بە فیستیڤاڵی زستانە ,هەموو ئەوانەی خاوەنی بەرهەمی ناوخۆیین یاخود هەر كاڵایەكیان هەیە دەتوانن بەشداری بكەن لە فێستیڤاڵەكەدا و شوێنیان بۆ تەرخان دەكرێت بۆ نمایشكردنی بەرهەمەكانیان.\nئاشكراشی كرد، فێستیڤاڵەكە لە 26-1-2022 دەستپێدەكات و بۆ ماوەی 7 ڕۆژ بەردەوام دەبێت تا 1-2-2022، هەروەها ڕۆژانە لە 2ی دوانیوەڕۆ دەكرێتەوە تاوەكو 10ی شەو.\nساكار حەمەكەریم، كە خۆی دەرچووی كۆلێژی كشتوكاڵییە و خاوەنی پڕۆژەی بەخێوكردنی هەنگ و بەرهەمهێنانی هەنگوینە وتیشی، “هەر كەسێك ئارەزوی بەشداری كردنی هەیە پەیوەندیمان پێوە بكات بە مەبەستی كارئاسانی و هەماهەنگی بۆ فێستیڤاڵەكە”.\nژمارە تەلەفۆنی سەرپەرشتیارانی ڤیستیڤاڵەكە:\n-ئامانج كەریم/ 07719470452\n-ساكار حەمەكەریم/ 07701823550\nئەردۆغان هەڕەشەی بەرپاكردنی جەنگ لە نێو توركیادا دەكات\nكارگەی جگەرەكەی سلێمانی\nخەڵك- گرووپی ژینگە و ژیان لە شارۆچكەی چەمچەماڵ هەڵدەستێت بە كردنەوەی فێستیڤاڵی پاییزەی بەرهەمە ناوخۆییەكان و ماوەی 6 ڕۆژ دەخایەنێت. ساكار حەمەكەریم،…\n28 ئیلول 2021 8.00 pm\n23 تشرینی یەکەم 2021 8.55 am\nخەڵك- گرووپی ژینگە و ژیان لە شارۆچكەی چەمچەماڵ هەڵدەستێت بە كردنەوەی فێستیڤاڵی پاییزەی بەرهەمە ناوخۆییەكان و…\n16 تشرینی یەکەم 2021 1.33 pm\nسلێمانی ـ نزار جەزا پێشانگای هاوبەشی پیشەسازی دەستی ژنانی ئێران و سلێمانی كرایەوە، كە ماوەی 10 ڕۆژ بەردەوام دەبێت.…


کووژرانی پاسدار قاسمی سلێمانی فەرماندەی هێزەکانی قودسی سپای پاسداران – KDPmedia\nHomeهەواڵکووژرانی پاسدار قاسمی سلێمانی فەرماندەی هێزەکانی قودسی سپای پاسداران\nکووژرانی پاسدار قاسمی سلێمانی فەرماندەی هێزەکانی قودسی سپای پاسداران\nسەرئەنجام قاسم سلێمانی فەرماندەی هێزەکانی قودسی سپای پاسداران کە کۆماری ئیسلامی و خامنەیی، وەک “شەهیدی زیندوو” و زۆر نێو و نێوبانگی دیکە بۆ پێهەڵگوتن لێیانانبوو و لە دەستێوەردانەکانی کۆماری ئیسلامی لە لوبنان و سووریە و عێراق و یەمەن‌دا ڕۆڵی سەرەکی هەبوو و زۆربەی دەستەو تاقمەکانی تێرۆڕیستی سەربە کۆماری ئیسلامی وەک “سەرداری ئیسلام ناویان دەهێنا، لە هێرشی فڕۆکە و ڕاکێتیی ئەمریکا لەبەرەبەیانی ڕۆژی هەینی ١٣ی بەفرانبار، وێڕای ئەبوو مەهدی مووهەندیس یەکێک لە سەرۆکەکانی حەشدی شەعبی و سەرۆکی کەتائیبی حیزبووڵلا کە چەند رۆژ لەمەوبەر کەوتبوونە بەر هێرشی ئەمریکا، کووژران.\nرێژیمی کۆماری ئیسلامی وێڕای پشتراستکردنەوەی ئەو هەواڵە، سلێمانی وەک شەهید ناوبرد و تەلەڤیزیۆنی ڕێژیمیش وەک نیشانەیەک بۆ ماتەمباری نەواری ڕەشی لەسەر شاشەکەی دانا.\nبێگومان کوژرانی قاسمی سلێمانی بۆ کۆماری ئیسلامی زۆر گورچکبڕە، چونکە ناوبراو داڕێژەری سیاسەتەکانی ئاژاوەگێڕانەی کۆماری ئیسلامی لە ڕۆژهەڵاتی ناوەڕاست بوو و دەکرێ وەک وەزیری کاروباری دەرەوەی دەوڵەتی سێبەر(خامنەیی، سپای پاسداران و باڵی زال بەسەر دەسەڵات)دا\nباسی لێبکرێ. کوژرانی سلێمانی بێگومان لە کوردخایەن و تەنانەت درێژخایەندا بۆ کۆماری ئیسلامی گرانە و جێگە و پێگەی ئەو ڕێژیمە تووشی شڵەژان دەکات.\nلەلایەیکی دیکە ئەگەر کوژرانی قاسم سلێمانی پێگەی کۆماری ئیسلامی لە وڵاتانی ناوچەدا لەرزۆک دەکا، لەنێوخۆی وڵاتیش دەتوانێ هەیمەنەی ڕێژیم بخاتە گوومانەوەو ببێ بەهۆی هاندانی کۆمەڵانی خەڵکی ئێران و رێخۆشکەر بێ بۆ سەرهەڵدانی خرۆشانی گەلانی ئێران.\nهاوکات هیزەکانی ئەمریکایی لەبەغدا و لە دەورووبەری باڵوێزخانەی ئەو وڵاتە لە ئامادەباشی دان و دۆناڵد ترامپ لە تویتێکدا بەبێ ئاماژە بە کوژرانی سوولەیمانی، ئاڵای ئامریکای وەک ڕەمزی سەرکەوتن بەرجەستە کردووتەوە. نابێ لەبیرمان بچێتەوە کە ئەگەر بوونی قاسمی سوولەیمانی بۆ کۆماری ئیسلامیی و درێژەدانی سیاسەتەکانی گرینگی تایبەتی هەبووە، لەناوچوونی ناوبراویش بۆ ئەمریکا کە زیاتر لە ٥ هەزار سەربازی لە عێڕاقدا ڕاستەوخۆ و ناڕاستەوخۆ بەدەستی ئێران و دەستەو تاقمە تێرۆڕیستییەکانی کووژراوە گەلێک گرینگترە. لەهەرحاڵدا ئەوەی دیارو ئاشکرایە ئەوەیەکە کوژرانی فەرماندەی قوودسی سپای پاسداران و یاری غاری خامنەیی دەتوانێ بەستێنی ئاڵۆگۆڕی زۆر بێ لەداهاتووی ناوچە و پێوەندییەکانی دوو ڕێژیمی دژبەریی کۆمار ئیسلامی ئەمریکا وڕەنگە پێوەندییەکانی دوولایەن بە ئاقارێکی دیکەدا بەرێ.\nهەواڵە پێوەندیدارەکان بە کوژرانی قاسم سلێمانییەوە


راپۆرتی پێشێلكاری مافی مرۆڤ له مانگی فێوریەی ٢٠٢٠ - كۆمه‌ڵه‌ی مافی مرۆڤی کوردستان\nراپۆرتی پێشێلكاری مافی مرۆڤ له مانگی فێوریەی ٢٠٢٠\n02.03.2020 04.09.2020 Kurdistan Human Rights Association\nراپۆرتی پێشێلكاری مافی مرۆڤ له مانگی فێوریەی ٢٠٢٠ کە بە هەوڵی کۆمەڵەی مافی مرۆڤی کوردستان و بە پشت بەستن بەو ڕاپۆرتانە کە لەلایەن كۆمه‌ڵه‌ی مافی مرۆڤی کوردستان بڵاوکراونەتەوە، کۆبەندی بۆکراوە.\nلە مانگی فێوریە دا کۆماری ئیسلامی ئێران ٤ هاولاتی رۆژهەڵاتی کوردستانی لەسێدارە داوە، هاوکات باسی لەسێدارەدانی هێندێک گیراوی تر دەکرێت، بەڵام بە هۆیی پشت راستنەکردنەوەیان لێرە ئاماژەیان پێ ناکرێت.\n1 ڕەسوڵ مەلاحەسەنی 39 03.02.2020 کرماشان مادە هۆشبەرەکان\n2 بۆرزو مەحەمەدی 38 19.02.2020 کرماشان کوشتن و قەساس\n3 شەهاب نادری 22 19.02.2020 کرماشان کوشتن و قەساس\n4 ؟ ؟ 19.02.2020 کرماشان نادیار\nبەپێی ئامارەکانی کۆکراوە لەم مانگە دا ٦ هاولاتی کە بریتین لە چالاکانی سیاسی، مەدەنی، گردبوونەوەی نارەزایەتی و… دەستبەسەر کراون.\n1 شەهرام کازمیان ؟ 01.02.2020 ورمێ\n2 ئەسکەنەر چراغی ؟ 03.02.2020 بانه\n3 عەبدولا حسێنی ؟ 05.02.2020 سەقز\n4 ئۆمید مودەرێسی ؟ 06.02.2020 مەریوان\n5 شادمان بەنی سەدر ؟ 15.02.2020 سنه\n6 ئەمیر گوێڵی 35 17.02.2020 سنه\nلەم مانگەش دا کۆمەڵێک کۆڵبەر وکاسبکار بوونە قوربانی تەقەی راستەوخۆیی هێزە سەربازیەکانی کۆماری ئیسلامی ئێران و ٤ کۆڵبەر و کاسبکار کوژراون و ١٦ کۆڵبەر و کاسبکاریش بریندار بوون. جێی ئاماژەیە کە ٢ هاووڵاتیش بە تەقەی هێزە ئەمنیەکانی ئێران بریندار بوون.\n1 عوسمان فتوحی 55 01.02.2020 سەقز سەرما\n2 ئەحمەد سەحرایی 24 17.02.2020 نەوسود تەقەی هێزە سنوورپارێزەکان\n3 شاهید ئەدراک 22 17.02.2020 نەوسود تەقەی هێزە سنوورپارێزەکان\n4 سەیوان سەیفی 21 28.02.2020 سەوڵاوا بەربوونەوە\n1 وەلی گوندەک مەلا ؟ 01.02.2020 شنۆ تەقەی هێزە سنوورپارێزەکان\n2 عوسمان وەزیری 32 01.02.2020 پیرانشار تەقەی هێزە سنوورپارێزەکان\n3 مەحەمەد ئیزەدی 27 02.02.2020 پیرانشار تەقەی هێزە سنوورپارێزەکان\n4 فەرەیدون… ؟ 06.02.2020 بانە بەربوونەوە\n5 نەبی ئەحمەدپەنا ؟ 12.02.2020 پیرانشار سەرما\n6 مەحەمەد فەقیزادە ؟ 12.02.2020 پیرانشار تەقەی هێزە سنوورپارێزەکان\n7 ئەرکان عەباسی ؟ 17.02.2020 ماکو تەقەی هێزە سنوورپارێزەکان\n8 حسێن دێهقانی ؟ 17.02.2020 پیرانشار تەقەی هێزە سنوورپارێزەکان\n9 عەزیم ئەمین زادە ؟ 17.02.2020 نەوسود تەقەی هێزە سنوورپارێزەکان\n10 جەبار مەحەمدەی ؟ 17.02.2020 نەوسود تەقەی هێزە سنوورپارێزەکان\n11 زاهید نووری ؟ 17.02.2020 نەوسود تەقەی هێزە سنوورپارێزەکان\n12 جەلال نووری ؟ 17.02.2020 نەوسود تەقەی هێزە سنوورپارێزەکان\n13 تاها سەلمانی ؟ 17.02.2020 نەوسود تەقەی هێزە سنوورپارێزەکان\n14 عەبدولواحید کەریم پوور 24 23.02.2020 سەردەشت تەقەی هێزە سنوورپارێزەکان\n15 وەلی خەلیفە 28 25.02.2020 پیرانشار تەقەی هێزە سنوورپارێزەکان\n16 زەکەریا موعەتەر 17 28.02.2020 مەریوان بەربوونەوە\nبە هۆیی تەقینەوەی مین دوو کەس کوژراو و بریندار بوون.\nژمارە ناو تەمەن رێکەوت شوێن حاڵەت\n1 ئەشرەف چراغی 27 17.02.2020 ئیلام بریندار\n2 پیام رۆستەمی 14 24.02.2020 قەسرشیرین کوژراو\nلەو مانگە دا سێ کەس خۆیان کووشتوە . جێی ئاماژەیە کە عایشە جاهید بە هۆیی کێشەی مالباتی خۆیی سووتاندووە.\n1 وەحید ؟ 09.02.2020 نازلوو ورمێ نادیار\n2 ؟ ؟ 09.02.2020 موانا ورمێ نادیار\n3 عایشە جاهید 31 13.02.2020 سەلماس کێشەی ماڵباتی\n← حوکمی دەستبەسەری عوسمان دڵ‌ئاویز درێژ کرایەوە\nورمێ/ کۆماری ئیسلامی ئێران لاوێکی لەسێدارە دا →


وەزارەتی پیشەسازی عێراق لەگەڵ بەشە خۆراکی مانگانە جگەرە دابەش دەکات – Standard Kurd\nوەزارەتی پیشەسازی عێراق لەگەڵ بەشە خۆراکی مانگانە جگەرە دابەش دەکات\nلەلایەن ستاندار Posted on ئاب 22, 2019 553 جار بینراوە 0 سەرنج\nوەزارەتی پیشەسازی و بازرگانی عێراق پلانی داناوە لە ڕێگەی بریکارەکانی پێدانی خۆراکەوە پاکەتی جگەرە بە هەرزان بە هاوڵاتیان بفرۆشێت.\nمحەمەد حەنون وتەبێژی وەزارەتی پیشەسازی ڕاگەیاند “ئەو پلانە ماوەیەکی کەمە لە وەزارەتەکەمان گفتوگۆی لەبارەوە دەکرێت هەروەها لە سەرەتادا پلانەکە هی وەزارەتە و ئیستا ڕێگەی پێدراوە جێبەجێ بکرێت”.\nهەروەها حەنون ئەوەشی راگەیاند “هاوکات لەگەڵ بەشە خۆراکی مانگانە ئەم جگرەیە دەنێرێن بۆ بریکارەکان و لەوێوە دابەش دەکرێت”.\nحەنون ئەوەشی ڕاگەیاند ” ئامانجی ئەو کارە هاندانی کەرتی پیشەسازی عێراق و خەڵکە لەوەی شتومەکی ناوخۆیی پەرەی پێبدرێت و هاوڵاتیان بە متمانەوە بیکڕن”.\nبەشێک لە شارەزایانی ژینگە دەڵێن ” ئەو بڕیارە مەترسیەکی گەورە لە داهاتوودا درووست دەکات، چونکە هەرزان بوون و زۆربوونی جگەرە هانی هاوڵاتیان دەدات بیکێشن، بۆیە ئەو دەرئەنجامە دەبێتە مەترسییەکی گەورە لەسەر ئاسایشی ژینگە و تەندرووستی هاوڵاتیان لە عێراق”.\nئەو پلانەی وەزارەتی پیشەسازی عێراق لە کاتێکدایە کە جگەرە لە زۆربەی ولاتە پێشکەوتووەکانی جیهان بە یاسا قەدەغە کراوە و لە ئێستا لە عێراقیش بە یاسا ڕێکلامکردن بۆ جگەرە قەدەغەکراوە، هەروەها عێراق لە ڕیزی پیسترین وڵاتانی جیهاندایە لە پیسبوونی ژینگە و تەندرووستی خراپ بە شێوازێک کە لە ماوەی ٥ ساڵی ڕابردوودا ٢٠ هەزار نەخۆشی شێرپەنجە تۆمار کراوە.\nبڵاوکراوەی پێشووكەناڵێکی عەرەبی گرتنی کادیرانی پارتی ئاشکرادەکات\nبڵاوکراوەی نوێتروەزارەتی دەرەوەی ئەمریکا: لادانی سەرۆک شارەوانییە کوردەکانی تورکیا مایەی نیگەرانیمانە\nPosted on ئایار 9, 2020 0 266\nPosted on ئایار 12, 2020 0 816\nPosted on ئایار 18, 2020 0 8976\nPosted on ئایار 22, 2020 0 1533\nPosted on ئایار 29, 2020 0 2636


Furmê tumarkirina nwî | 119 ژن لە شەڵتەری داڵدەدانی چاودێری کۆمەڵایەتی سلێمانی داڵدەدراون\nدواڕۆژ، هۆگر کەمال بەڕێوەبەری گشتی چاودێریی و گەشەپێدانی کۆمەڵایەتی #سلێمانی# ئاشکرای دەکات کە لە شەش مانگی یەکەمی ئەمساڵدا 119 ژن و 15 منداڵیان داڵدە داوە. عومەر گوڵپی، بەڕێوەبەری گشتی چاودێریی و گەشەپێدانی کۆمەڵایەتی لە پارێزگای سلێمانی، بە دواڕۆژی وت ژمارەی ئه و خاوەن پێداویستییە تایبەتانەی لە فەرمانگەکانمان تۆمارن تا (2013) بریتییە لە 30 هەزار و 296 کەس. وتیشی لەپرۆسەی دووبارە پشکنینەوەدا کە بەفەرمانی ژمارە (1515)ی سەرۆکایەتی ئەنجومەنی وەزیران لە مانگی 4ی 2016 دەستیپێکردووە، ژمارەی ئەوانەی فۆرمیان پڕکردووەتەوە بریتییە لە (24،729)، له و ژمارەیەش (20،230) سەردانی لیژنە پزیشکییەکانیان کردووە، ژمارەی ئەوانەی بە پێی ڕێنماییەکان شایستە دەبن بریتییە لە (16،717)، ئەوانەشی رێنماییەکە نایانگرێتەوە بریتین لە (2،619). عومەر گوڵپی، ئاماژەی بەوەشدا ژمارەی ئه و کەسانەی مۆڵەتیان وەرگرتووە یان نوێکردووەتەوە بۆ بەخێوکردنی خاوەن پێداویستی تایبەت بریتییە لە (125) مۆڵەت، مۆڵەتەکانیش زۆرترینیان لە وەزارەتی پەروەردەن کە (61) مۆڵەتن، کەمترینیان لە وەزارەتی گواستنەوە و گەیاندنە کە تەنها (2) مۆڵەتە، مۆڵەتەکانیش بەپێی رەگەز (63) یان کوڕ و (62)یان مێ، بەپێی کەسە نزیکەکانیش بریتییە لە (106) دایک و (14) باوک و (3) برا و (2) خوشک. باسی لەوەشکرد ژمارەی ئه و مووچانەی دابەشکراون لە شەش مانگی یەکەمی ساڵی 2017 بریتییە لە مووچەی مانگەکانی (6و 7و 8و 9و 10ی 2016) کە بڕەکەی بریتییە لە نۆ ملیار و 627 ملیۆن و 410 هەزار دینار. ئه و بەڕێوەبەرە، هێمای بۆ ئەوەشکرد ژمارەی منداڵانی سودمەند لەخانەی ساوایان (خوار 4 ساڵ) بریتییە لە (30) منداڵ، ژمارەی منداڵانی خانە لەئێستادا بریتییە لە 21 منداڵ (17 کوڕ و 4 کچ)، ژمارەی ئه و منداڵانەی گەڕاونەتەوە ناو خانەوادەکانیان 9 منداڵن (5 کوڕ و 4 کچ)، ژمارەی سوودمەندانی خانەی کوڕان (21) منداڵ-ن، لەوانە (9)یان گەڕاونەتەوە ناو خانەوادەکانیان و لە ئێستادا لە خانەی کوڕان (13) منداڵ ژیانی ئاسایی بەڕێدەکەن. ئەوەشی خستەڕوو ژمارەی سودمەندانی خانەی کچان بریتییە لە (15) منداڵ لەوانەش (5) منداڵیان گەڕاونەتەوە ناو خێزانەکانیان و لە ئێستادا (10) منداڵ لە خانەکەدان، هەروەها ژمارەی منداڵانی دەرەوەی خانە 62 منداڵن (38 کوڕ و 24 کچ). رونیشیکردەوە لەپڕۆژەی خێزانی جێگرەوە (3 منداڵی کوڕ) نێردراونەتە ناو خێزانی جێگرەوەکان، پێنج خێزانیش پەسەندکراون و ئامادەن بۆ وەرگرتنی منداڵ. گوڵپی، وتیشی لەماوەی شەش مانگی یەکەمی ئەمساڵ (30،790) پەیوەندی لە شه و و رۆژدا کراوە بە هێڵی 116ی منداڵانەوە، کۆی کێشەکانی لە پەیوەندییەکانەوە وەڵامدراونەتەوە بریتین لە (908) کێشە، لەوانە (467 منداڵی خانەخوێ) و (441 کێشەی منداڵی ئاوارە)، جۆری کێشەکانیش بەمجۆرە دابەشبوون (385 خێزانی، 407 تەندروستی، 28 سۆزداری، 22 یاسایی، 30 پەروەردەیی، 7 کۆمەڵگا، 14 هی تر)، له و کێشانەش (327)یان ئاراستەی دامەزراوەی تر کراون بۆ چارەسەر. باسی ئەوەشی کرد پڕۆژەی پاڵپشتی دەروونی منداڵ و خێزان بەهاوکاری رێکخراوی (یونسێف) ژمارەی ئه و منداڵانەی سودمەندبوون لە سەنتەرەکانی پڕۆژەکە لە شارەکانی سلێمانی و چەمچەماڵ و دەربەندیخان بریتییە لە (6،541) منداڵ، لەوانە (3،203 کوڕ، 4،048 کچ)، ژمارەی ئه و منداڵانەی سودمەند بوون لە پڕۆژەی پاڵپشتی دەروونی بەشێوەی تیمی گەڕۆک بریتییە لە (3107 منداڵ) کە بەمجۆرە دابەشبوون بەسەر هەردوو ڕەگەز (2،565 کچ و 544 کوڕ). ئەوەشی خستەڕوو ژمارەی ئه و منداڵانەی وەک حاڵەت (کێشە) وەرگیراون لە پڕۆژەکەدا بریتییە لە (386) منداڵ، ژمارەی ئه و خێزنانەی لە پڕۆژەکەدا هاوکاری دارایی کراون بە بڕی 50 دۆلار بۆ هەر خێزانێک بریتییە لە (75) خێزان. عومەر گوڵپی، ئاشکراشیکرد ژمارەی ئه و ئافرەتانەی کە سودمەندبوون لە خزمەتگوزارییە جۆراوجۆرەکانی ماڵی داڵدەدانی ئافرەتانی هەڕەشەلێکراو و پارێزراون بریتییە لە (119 ئافرەت و 15 منداڵ) لە شەش مانگدا، ژمارەی ئه و ئافرەتانەی کە لە ئێستادا لە ماڵەکە داڵدەدراون بریتییە لە (29 ئافرەت و 14 منداڵیان). دەشڵێت بڕی ئه و پارەیەی کە لە ماوەی شەش مانگی ڕابردوودا لە سنوری بەڕێوەبرایەتی گشتیمان گەڕاوەتەوە بۆ خەزێنەی دەوڵەت بە شێوەی داهات بریتییە لە بڕی (66،526،000). عومەر گوڵپی، رونیشیکردەوە داهاتی سندوقی چاودێریی کۆمەڵایەتی سلێمانی کە لەلایەن خێرخوازانەوە بەخشراوەتە سندوقەکە بریتییە لە (18،772،000) دینار و بەدۆلاریش بریتییە لە بڕی (USD 5000). 25-07-2017


لیژنه‌ی په‌روه‌رده: له هه‌وڵی چاره‌سه‌ركردنی كێشه‌ی مامۆستایانی وانه‌بێژ داین | دەزگاى زارى کرمانجى\nزاری كرمانجی - لیژنه‌ی په‌روه‌رده و خوێندنی باڵای په‌رله‌مانی كوردستان رایگه‌یاند: له‌هه‌وڵی چاره‌سه‌ركردنی كێشه‌ی مامۆستایانی وانه‌بێژ داین.\nله راگه‌یاندراوێكدا، لێژنه‌ی په‌روه‌رده و خوێندنی باڵای په‌رله‌مانی كوردستان بڵاویكرده‌وه:\nبه‌مه‌به‌ستی گفتوگۆكردن له‌سه‌ر كێشه‌كانی مامۆستایانی وانه‌بێژ، نیوه‌ڕۆی ئه‌مڕۆ یه‌كشه‌ممه ٢٠٢١/١٠/١٧ كۆبوونه‌وه‌یه‌ك به‌سه‌رۆكایه‌تی عه‌بدولسه‌لام دۆڵه‌مه‌ڕی سه‌رۆكی لیژنه و ئاماده‌بوونی جێگر و بڕیارده‌ر و ئه‌ندامان و ڕاوێژكارانی لیژنه‌کە به‌ڕێوه‌چوو.\nلێژنه‌ی په‌روه‌رده و خوێندنی باڵا رایده‌گه‌ێنێت: ته‌وه‌ری یه‌كه‌می كۆبوونه‌وه‌كه تایبه‌ت بوو به‌پرسی كێشه‌كانی مامۆستایانی وانه‌بێژ، نوێنه‌ری ئه‌م توێژه ئاماده‌ی دانیشتنه‌كه بوون و سه‌رجه‌م داواكاری و یاداشته‌كانییان خسته به‌رده‌م سه‌رۆك و ئه‌ندامانی لیژنه‌کە، دواتر سه‌رۆكی لیژنه و ئه‌ندامان پاڵپشتی ته‌واوی خۆیان بۆ داواكارییه‌كانیان خسته ڕوو، بڕیاردرا به نوسراوی فه‌رمی داوا بكرێت له هه‌فته‌ی داهاتوو هه‌ریه‌كه له وه‌زیرەکانی په‌روه‌رده و خوێندنی باڵا و دارایی له كۆبوونه‌وه‌ی لیژنه ئاماده‌بن و ڕێگه چاره‌ی گونجاو بۆ چاره‌سه‌ركردنی گرفته‌كه بدۆزرێته‌وه.\nراشیده‌گه‌یه‌نن: له‌به‌شێكی تر كۆبونه‌وه‌كه‌دا، گفتوگۆ كرا له‌سه‌ر پرسی پرۆسه‌ی پڕكردنه‌وه و وه‌رگرتنی ده‌رچووانی پۆلی دوانزه‌ی ئاماده‌یی له زانكۆ و په‌یمانگاكان، هاوکات بڕیاردرا به نوسراوێكی فه‌رمی داوا له وازاره‌تی خوێندنی باڵا بكرێت كه ژماره‌ی كورسیه‌كانی خوێندن زیاد بكه‌ن بۆ ئه‌وه‌ی بتواندرێت زۆرترین ده‌رچووی به‌شه جیاوازه‌كان له زانكۆ و په‌یمانگا حكومییه‌كان وه‌ربگیرێن.\nله‌كۆتایی كۆبوونه‌وه‌كه‌شدا سه‌رجه‌م ئه‌و نوسراو و یاداشتانه‌ی ئاراسته‌ی لیژنه كرابوون و خوێندرانه‌وه و بڕیاری پێویستیان له‌سه‌ر درا.


با خۆمان لە ڤایرۆسی کۆرۆنای نوێ بپارێزین – Giareng\nپیاوان ڕێژەیەکی زۆری ئەنزیمێکیان هەیە کە لە کاتی گیرۆدە بوون بە نەخۆشی کۆڤید-١٩، هۆی سەرەکیی هەو کردنە\nرۆیتەرز – کەیت کەلاند\nئادریان فوورس، پرۆفیسۆری کاردیۆلۆژی لە زانکۆی ناوەندی پزیشکیی UCM لە شاری گرۆنینگەنی هۆلەند کە سەرپەرستی ئەو توێژینەوەی کردووە گوتی: “ئاکامی توێژینەوەی ئێمە ئەوەیە کە پێویست بە خۆبواردن لە کەڵک وەرگرتن لەو دەرمانانە لە لایەن نەخۆشانی کۆڤید-١٩ ناکا.” بە گوێرەی ڕاپۆرتەکان نەخۆشی کۆڤید-١٩ تا ئێستا ٤ میلیۆن کەسی لە سەرانسەری دنیا گیرۆدە کردووە و نزیکەی ٢٧٧٠٠٠ کەسیشی کوشتووە. ڕێژەی کوژراوان و گیرۆدەبووان دەریخستووە کە وێدەچێ پیاو زۆرتر لە ژنان تووشی ئەو نەخۆشییە بن، تووندتر بیگرن یا کاتێک کە نەخۆشییەکەیان گرت تووشی گیروگرفتی مەترسیدارتر دەبن.\nئیزایا ساما، پزیشک لە زانکۆی ناوەندی پزیشکیی گرۆنینگەن و ئەندامی تیمی توێژەر گوتی: “کاتێک کە ئێمە دیتمان کە یەکێک لە بەهێزترین نیشانەکەرەکانی بایۆلۆژیکی واتە ACE2 لە پیاواندا زۆر زیاترە تا لە ژنان، تێگەیشتم کە ئەوە دەتوانێ شی بکاتەوە کە بۆچی پیاو لە ژنان زۆرتر بە نەخۆشی کۆڤید-١٩ دەمرن.”


ئه‌م 5 گۆڕانكاریه بكه له ژیانتدا، بۆ ئه‌وه‌ی چه‌وری بسوتێنی - Yeane.Org ماڵپەری یانی\nئه‌م 5 گۆڕانكاریه بكه له ژیانتدا، بۆ ئه‌وه‌ی چه‌وری بسوتێنی\nگه‌ر بڕیارتانداوه ئه‌و چه‌وریه له‌سه‌ر یه‌ك كه‌ڵه‌كه‌بوانه‌ی جه‌سته‌تان بسوتێنن، ئه‌وا كۆمه‌ڵێك گۆڕانكاری دیاریكراو هه‌یه كه ده‌توانن له ژیانتاندا ئه‌نجامی بده‌ن بۆ ئه‌وه‌ی له‌و كاره‌دا سه‌ركه‌وتوو بن كه ئه‌وانیش:\n1- خواردنه‌وه‌ی قاوه له به‌یانیاندا: به‌هۆی بونی مادده‌ی كافاینه‌وه له قاوه‌دا، پرۆسه‌ی هه‌زمكردن و سوتاندنی چه‌وری ناو جه‌سته بۆ رێژه‌ی 5% به‌رزده‌بێته‌وه.\n2- نانی به‌یانی: پێویسته نانی به‌یانی له كاتی خۆیدا بخۆیت و زۆر پێویستیشه بۆ جه‌سته، هه‌وڵبده ئه‌و خواردنانه بخۆیت كه له گه‌نم دروستكراوه.\n3- ئاو زۆربخۆره‌وه: ڕه‌نگه دانیشتنی به‌رده‌وام له نوسینگه‌كه‌ت نه‌هێڵێت چه‌وری جه‌سته‌ت بتوێته‌وه، به‌ڵام كاتێك ئاو زۆر ده‌خۆیته‌وه ئه‌وا یارمه‌تیه‌كی باشی جه‌سته‌ت ده‌ده‌یت بۆ ئه‌و كاره.\n4- وه‌رزش بكه: رۆژانه ماوه‌یه‌ك بۆ وه‌رزشكردن دابنێ، ئه‌وه جگه له‌وه‌ی له ڕووی ده‌رنویه‌وه ئارامت ده‌كاته‌وه، چه‌وری جه‌سته‌شت ده‌سوتێنێت.\n5- نانی نیوه‌ڕۆ: له نیوه‌ڕواندا نانێكی باش و پڕ له پرۆتین بخۆ، بۆ ئه‌وه‌ی جه‌سته‌ت وزه‌ی ته‌واوی خۆی هه‌بێت و كاتێكی زۆرتریشی له‌به‌رده‌ستدابێت بۆ هه‌زمكردن.


ساغبوونەوە و باوەڕبوون بەخەبات و تیکۆشان لە پێناوی ئازادی و ڕزگاری نەتەوە و نیشتمان دا، تایبەتمەندیه‌کی هێندە بەرزی مرۆڤە دەربەست و خاوەن هەڵوێستەکانە، کە ناکرێ مرۆڤ بەسادەیی و ساکاریەوە لێی بڕوانێ و سەرنج نەخاتە سەری.\nئەوانەی کە له‌پێناوی بەختەوەری و رزگاری و پیشکەوتن و پێگەیشتنی نەتەوە و نیشتمانەکایان دا ، لە هەوڵی بێ وچان و بڕینی رێگای سەختی پڕ لە کەند و لەندی بەرخودانن و، دەست لە بوون و مان و سەروەت و سامانی خۆیان هەڵدەگرن ولەو پێناودا دەیکەنە قوربانی، لە میژووی مرۆڤایەتی دا زۆر دەگمەن و دانسقەن. بە سەرنج دان و خوێندنەوەی مێژووی پڕ لە کارەساتی گەلانی بن دەست و خەباتکار بۆ ئازادی و یەکسانی، ئەوەی کە لە هەموو شتێک زیاتر سەرنج راکێشەو بە هەوێن و هێمای ئەو خەبات و بەرخودانە دیتە ئەژمار، دەور و کاریگەری و توانایی مەعنەوی و تێرامان و تێروانینی دروست و هەڵبژاردنی خەت و رێبازی خۆماڵیانە و ئاشنا بە ویست و خواستەکانی جەماوەرە لە لایەن سەرکردە و رێبەری ئەو جەماوەرە و جوڵانەوەکەیان.\nبێ شک رێگای راست و رێبازی پاک و هەڵویستی نەگۆڕ و چاک و باوەڕی پتەو بە راستی و رەوایی داخواز و ئامانج، رێگای دووری بەرخودان نزیکتر دەکا و کەند و کۆسپ و لەمپەرەکان ئاسانتر لە سەر رێگای رەوتی بەرەو پیشچوونی شۆڕش و جوڵانەوەکە لادەبرێن. کەوایە کەسێک دەتوانێ رێبەر و سەرکردەبێ کە خاوەنی وێژدان و دەروونێکی زیندوو پاک و هەست و هەلوێستێکی چاک و ورە و توانای بە هێز و هزر و بیری بە پێز و خۆشناو و خاوەن رێز و رەوشت بەرزو بە پارێزبێ. ئاشنا بێ بە ئازار و مەینەتیەکانی گەل، ئاوێتەێک بێ لەهەست و سۆز و خۆشەویستی و بە هەڵویستی بۆ نەتەوە و نبیشتمانەکەی. زانا بێ بە زانستی سیاسی و ماف پەروەری و یەکسانخوازی، خۆراگر و بە بڕیار و نەگۆڕ و داهاتوو بین و بەراێژ و دەوروبەر بین بێ و بۆ هەر کەوتن و نسکۆ بردنێک خوێندنەوە و خەسارناسی هەبێ، لە هەستانەوە و خۆ سازدانەوە دا خاوەن ورە و تەگبیر و بە مشوور بێ. بۆ بار‌هینان وتێگەیاندنی هاو کار و هاوباوەڕانی و چین و توێژەکانی کۆمەڵگاکەی مامۆستاێکی لێزان وشارەزابێ. بۆ پێگەیاندن و بەرەوپێش چوونی کۆمەڵگا، خاوەن بەرنامە ولێکدانەوەی ووردی وابێ کە لەو دا هەموو وردەکاریەکانی مافی نەتەوەکەی خۆی و رێزدانان بۆ بیر و باوەڕە جێاوازەکان بپارێزێ. رێبەری دڵسۆز و سەرکردەی سەردەرچوو ئەوکەسەیە کە لە هەر کردە و گوتارێکیدا، نموونەی ئەوپەڕی پارێزگاری لە ماف و رێزگرتن لە بیرورای جیاواز و گوێگر بۆ بەرانبەر و موخاتەبی خۆی بێ و وەها هەڵس و کەوت بکا کە رەنج بە خەسار و کردە پەشیمان نەبێ و قازانج و بەرژەوەندی گەل و نەتەوەکەی لە لا بەرز و بەرێز و پیرۆز بێ ولە ناو هاواڵان و هاوباوەڕکانیشی دا بە بێ هەڵاواردن و پەراوێز خستن، بۆ هەر کار و فەرمانێک کە پێوەندی بە ئەرک و چالاکی لە پێناو بەرەو پێشچون و گەشە کردنی کاری تەشکیلاتی و دیپلۆماتی ئەو لایەنە سیاسیەی کە ئەو سەرکردایەتی دەکا ، لە هەر هەل و مەرجیک دا دەبێ بە راوێژ و هاونەزەری هاوڕیکانی و کەڵک وەرگرتن لە زانیاری وئەزموون و سەردەچووی هەمووان لە بەڕێوەبەری و راپەڕاندنی بەرنامە و گەڵاڵەی کارەکانی هەنگاو هەڵگرێ و خۆی لە هەر جۆرە کردە و وتەیکی تەک رۆیانە و سەربەخۆ بە دوور بگرێ. لە بەڕێوەبەری حیزب و لایەنی سیاسی شۆڕشگێڕ لە دژی دەسەڵاتی خوینڕێژی ویلایەتی فەقیە لە ئێران دا، زۆر سەرکردەو بەڕێوەبەر و رابەر هەر کام لە لای خۆیەوە لایەنی سیاسی خۆی رێبەری کردوە و هەموو شێوازەکانی خەبات و تێکۆشان لە هەمبەر گەیشتن بە ئاوات و ئامانجی لایەنەکەی لە مەڕ خۆی، بە کار هێناوە، وەک خەباتی سیاسی، مەدەنی، کۆمەلایەتی، دیپلۆماتی، چەکداری و دانوستان و وتووێژ، یەکیک لە شێواز و مێتۆدەکانی ئەو تێکۆشان و خەباتە لە پیناو رزگاری نەتەوە و نیشتمان دا بوون. هەرکام لەو شێوازانەی خەباتکردن دەرئەنجام و بەرهەمی کەم تا زۆریان لە پێناو گەشە و پێشخستنی بزاوڤی رەوای گەلەکەمان دا هەبووه، بێجگە لە شێواز و مێتۆدی وتووێژ و دانووستان لە گەڵ دەسڵاتی ئاخوندی و نیزامی ویلایەتی فەقیە. لە تەواوی رەوتی ئەم چل ساڵەی خەباتی گەلی کورد لە کوردستانی ئێران دا، رژیمی خوێنڕێژ و دژی ئینسانی ئاخوندی لە دوو حاڵەت دا لە گەل دژبەرانی خۆی لە کوردستان ئامادەی وتوو وێژ و دانووستان بوە.\nیەکەم: کاتێک کە لە هه‌ندێک ناوچە و شوینی وڵات لە لەیەن هێزی پێشمەرگەوە زەبری گرچو بڕی لێدراوە و ناوچەکەی لە ژێر کۆنترڵ دا نەماوە و هێزەکانی تیکشاون، بە مەبەستی خۆ ئامادە کردنەوە و تەیار کردنەوەی هێزەکانی بۆ دووبارە دەست بەسەرداگرتنەوەی ئەو ناوچانە و کۆ کردنەوەی زانیاری لە سەر بەرنامە و کاری شۆڕش و شۆڕشگێڕه‌کانی کوردستان، داوای وتووێژی کردوە،کە هەموو جاران ئاکامی ئەو وتوو وێژانە بە قازانجی دژمن بوون و لایەنی بەرانبەر جیا لە پەشیمانی و زەرەرو زیانی قەرەبوونەکراوە، هیچ دەستکەوتێکی بەده‌سەت نەهێناوە.\nدووهەم: هەرکات رژیمی ئاخوندی گەڵاڵە و بەرنامەی بۆ تیرۆر و له داوخستن و لە ناوبردنی سەرکردە و بەرپرسانی دیار و چالاکی حیزب و لایەنە خەباتکارەکانی کوردی داڕشتبێ و ویستبێتی پلان و گەڵاڵە شوومەکانی بە کردەوە بەڕێوە بەرێ. کە بە داخەوە لەم بارو بوارەشدا وەک ڕاوچیه‌کی شارەزاو کارکوشتە داوی بێدانی داناوە و نێچرەکانی بە بێ دان بەداو گرتوون و لە ناوی بردوون، کە بەداخەوە دوای دووبارە بوونەوە و تەجرووبەکردنەوەی دەیان جار لەم جۆرە داوانە، نێچیرە دڵساف ئەزموون و دەرس وەرنەگرەکانی لە داو و راو و راوچیەکانی پێشوو، نەک بە باڵ و لاق، بەڵکو بە دەندووک پێوە بوون و هاوکار و رێبوارانی رێگایان دوای ئەو هەموو زیان و شکست و زام وبرین و پەڕو باڵ هەڵپاچینانە، دەیانەوێت روە و هەمان حەشارگە و دان و داوانە بفڕن و ئازاری دۆڕانی پێوە بوون بەو داوە بێدانانە بە گیان بۆ خۆیان بکرن و دڵی دژمنی گەل و شۆڕشە ڕواکەی بە خۆیان و بە نەتەوە و نیشتمان خۆشکەنەوە. کە وایە زۆر لە جێگای خۆیدایە کە بە بێ پەردە و بە ڕاشکاوی روو لە هەمووان بڵین کە: ئەو سەرکردەو و بەرپرس و لایەنانەی کە دوای چەندین دەیە ئێستاش سەرەڕای ئەو هەموو زیان و زەربانه کە لە لایەن دژمنی سەرەکی نەتەوە و نیشتمانمان لە شۆڕش و نەتەوەکەمان و لایەنە سیاسەکانمان دراون و قه‌رەبووکردنەوەیان ئەگەر محاڵ نەبێ، زۆر قورس و گرانە، ئێستاشی لە گەڵ بێ ماهییەت و نییەتی دژمنیان نەناسیوە، یان بە ئەمانەت و بەقەرز تاویان داوەتە خەبات و تێکۆشان و لە کوێوە بای هات لەوێوە شەن و قوونە کەوی خەرمانی خەبات بۆ رزگاری دەکەن و هەر رۆژەی روو لە رووگەیک نوێژی خەیاڵی دادەبەستن، یان تەنیا و تەنیا بە کتێب خویندنەوە و لەبەر کردنی هێندیک رستە و ووشەی لەسەر دڵ و زمانان خۆش و جێی باوەر پێکردنی خۆشباوەڕانی بێ ئەزموون، لە شۆڕش و خەبات بۆ رزگاری نەتەوە و نیشتمان لە دوای ئەو هەموو ماڵوێرانی و دەربەدەری و فیداکاریه‌ییی گەل و خۆبەختکرنی رۆڵە فیداکارەکانی کوردستان، لە سیاسەت و بەڕێوەبەری و دریژەدان بە تیکۆشان تا گەیشتن بە سەرکەوتنی و سەرفرازی یەکجاری، لە مانای خەباتی گەلێکی وەک گەلی قارەمان و نیشتمان و ماف داگیرکراو گەیشتون. بە راستی بەم شێوە تێڕامان و بەرنامانەوە چۆن دەتوانن بناوان لە رووباڕی بەختەوەری و رزگاری نەتەوە و نیشتمان هەڵبەستن و بیگەێننە سەر باغ و مەزرای خۆزیا و بریای گەلی بەشمەینەت وماف پێشێلکراومان؟. بەراستی ئەوانەی کە بە میلۆدی و ساز و ئاوازی ناسازەوە بەدیار مەلۆتکەی نیوە گیانی رژیمی جینایەتکاری ویلایەتی فەقیەوە شەوبێدارانە لایلایەی بۆ دەکەن و خۆینی بەناحەق رژاوی هەزاران شەهیدی نەتەوە و نیشیمانی کوردی بۆ لە مەمکە شیشەی لە سەدلا چڕژاوی میکڕۆباوی ئەم رژیمە دەکەن و دەیانەوێت سەرلەنوێ فرچکی پێبگرنەوە و بە ڕەوڕەوەی وتووێژ دارەدارەی پێبەکەنەوە ، سبەی رۆژێ چۆن جوابی دایکی شەهیدان دەدەنەوە و بە کام مەرهەم و هەتوانێک زامی جەستە و دەروونی هەزاران هەزار زامداری تیغی پیسی دەستی ئەم نیزامە تیمار و ساڕێژدەکەنەوە؟.\nدڵنیا بن ئەمە حوکمی مێژوویە و چارەنووسی دیکتاتۆران و خوێنڕێژان سەرنگرێ بوونە بۆسەرانگوێلکی مێژوو و خۆش باوەڕانیش بێجگە لە خەیاڵ و قەت نەبوو بە ماڵ، هیچی تریان بەنسیب نابێ. ئەوەی کە دەمێنێتەوە گەل و نیشتمان و شانازی خەبات و تیکۆشانی لێبراوانە و بڕیاری نەگۆڕی تاسەری ریبازی راست و خەباتگێڕان و سەرکردە خاوەن هەڵوێستە خۆ نەدۆڕ و قەت نەگۆڕەکانە کە لە سەرتاوە تا کۆتا، یەک ئامانج و یەک بڕوا، بەرەو پێش دەڕۆن، جا یان سەردەکەون یان بە شانازیەوە لە سەر رێباز و ئامانجی پیرۆزیان سەردادەنین و مەزاریان دەبێتە نزرگەی گەل و رێبوارانی ریگایان.\nڕێکه‌وت: 2019-06-22 19:12:33\nTITLE/تا کەی بە داوی بێ دانەوە بین\nتا ** کەی ** تا کەی ** بە ** تا بە ** کەی بە ** تا کەی بە ** داوی ** تا داوی ** کەی داوی ** تا کەی داوی ** بە داوی ** تا بە داوی ** کەی بە داوی ** تا کەی بە داوی ** بێ ** تا بێ ** کەی بێ ** تا کەی بێ ** بە بێ ** تا بە بێ ** کەی بە بێ ** تا کەی بە بێ ** داوی بێ ** تا داوی بێ ** کەی داوی بێ ** تا کەی داوی بێ ** بە داوی بێ ** تا بە داوی بێ ** کەی بە داوی بێ ** تا کەی بە داوی بێ ** دانەوە ** تا دانەوە ** کەی دانەوە ** تا کەی دانەوە ** بە دانەوە ** تا بە دانەوە ** کەی بە دانەوە ** تا کەی بە دانەوە ** داوی دانەوە ** تا داوی دانەوە ** کەی داوی دانەوە ** تا کەی داوی دانەوە ** بە داوی دانەوە ** تا بە داوی دانەوە ** کەی بە داوی دانەوە ** تا کەی بە داوی دانەوە ** بێ دانەوە ** تا بێ دانەوە ** کەی بێ دانەوە ** تا کەی بێ دانەوە ** بە بێ دانەوە ** تا بە بێ دانەوە ** کەی بە بێ دانەوە ** تا کەی بە بێ دانەوە ** داوی بێ دانەوە ** تا داوی بێ دانەوە ** کەی داوی بێ دانەوە ** تا کەی داوی بێ دانەوە ** بە داوی بێ دانەوە ** تا بە داوی بێ دانەوە ** کەی بە داوی بێ دانەوە ** تا کەی بە داوی بێ دانەوە ** بین ** تا بین ** کەی بین ** تا کەی بین ** بە بین ** تا بە بین ** کەی بە بین ** تا کەی بە بین ** داوی بین ** تا داوی بین ** کەی داوی بین ** تا کەی داوی بین ** بە داوی بین ** تا بە داوی بین ** کەی بە داوی بین ** تا کەی بە داوی بین ** بێ بین ** تا بێ بین ** کەی بێ بین ** تا کەی بێ بین ** بە بێ بین ** تا بە بێ بین ** کەی بە بێ بین ** تا کەی بە بێ بین ** داوی بێ بین ** تا داوی بێ بین ** کەی داوی بێ بین ** تا کەی داوی بێ بین ** بە داوی بێ بین ** تا بە داوی بێ بین ** کەی بە داوی بێ بین ** تا کەی بە داوی بێ بین ** دانەوە بین ** تا دانەوە بین ** کەی دانەوە بین ** تا کەی دانەوە بین ** بە دانەوە بین ** تا بە دانەوە بین ** کەی بە دانەوە بین ** تا کەی بە دانەوە بین ** داوی دانەوە بین ** تا داوی دانەوە بین ** کەی داوی دانەوە بین ** تا کەی داوی دانەوە بین ** بە داوی دانەوە بین ** تا بە داوی دانەوە بین ** کەی بە داوی دانەوە بین ** تا کەی بە داوی دانەوە بین ** بێ دانەوە بین ** تا بێ دانەوە بین ** کەی بێ دانەوە بین ** تا کەی بێ دانەوە بین ** بە بێ دانەوە بین ** تا بە بێ دانەوە بین ** کەی بە بێ دانەوە بین ** تا کەی بە بێ دانەوە بین ** داوی بێ دانەوە بین ** تا داوی بێ دانەوە بین ** کەی داوی بێ دانەوە بین ** تا کەی داوی بێ دانەوە بین ** بە داوی بێ دانەوە بین ** تا بە داوی بێ دانەوە بین ** کەی بە داوی بێ دانەوە بین ** تا کەی بە داوی بێ دانەوە بین **


ئاشوورییەکان - ویکیپیدیا، ئینسایکڵۆپیدیای ئازاد\n(ڕەوانەکراوە لە ئاسووریەوە)\nدۆزینەوەی سەرچاوە: "ئاشوورییەکان" – ھەواڵەکان · ڕۆژنامەکان · کتێبەکان · سکۆلار · جەیستۆر (فێربە کەی و چۆن ئەم داڕێژەیە لابەریت)\nئاشوورییەکان نەتەوەیەکن کە خاوەنی زمان و ئایینی تایبەت بە خۆیانن و لە مێژەوە لە کوردستاندا و ناوچەکانی دەوروبەری دەژین. لە سەدەی ڕابردوودا ژمارەیەکی زۆریان کۆچیان کردووە بۆ قەوقاز و وڵاتانی ئەورووپا و ئەمریکا ئێستا زۆریان لە نەينەوا وھەولێر ودھۆك دەژین. وشەی ئاشوور لەناوی خواوەندە سەرەکییەکانەوە وەرگیراوە و یەکەم پێتەختیشیان ھەر بەوە، ناو نراوە. لەسەرەتای دەرکەوتنیانەوە (ھەزارەی سێھەمی پێش زایین) لەبەرابەری بنەماڵە بەھێزەکانی ناوەڕاست و باشووری عێراق و سۆبارییەکان و خۆرییەکان لە کوردستان و حیسییەکان لە ئەنادۆڵ کەمیان ھێنا و نەیانتوانی فەرمانڕەوایی خۆیان بچەسپێنن. بەڵام لە ھەزارەی دووھەمەوە بووژانەوە و وەک گەلێکی بەھێز و بەئەزموون لە ڕووی جەنگ و داگیرکاری و داھێنانەوە دەرکەوتن و لە ڕووی شارستانییەتیشەوە بەرەو پێش چوون.\n١ فەرمانڕەوایی ئاشوورییەکان\n٢ چەند پاشایەکی بەھێزی ئاشوورییەکان\n٣ ڕووخاندنی دەوڵەتی ئاشوور\nسەردەمی فەرمانڕەوایی ئاشوورییکان دەکرێ بەسێ بەشەوە:\nسەردەمی ئاشووری کۆن (٣٠٠٠–١٥٠٠ پێش زایین).\nسەردەمی ئاشووری ناوەند (١٣٥٠ تا سەرەتای سەدەی نۆیەمی پێش زایین).\nسەردەمی ئاشووری نوێ سەرەتای سەدەی نۆیەم تا ڕووخاندنی دەوڵەتی ئاشووری بەدەستی ھاوپەیمانێتی میدی_کلدانی (٦١٢ پێش زایین).\nچەند پاشایەکی بەھێزی ئاشوورییەکاندەستکاری\nشەمشی ئەدەدی (١٨١٤–١٧٨٢ پ. ز).\nشەڵمانسەری سێھەم (٨٥٨–٨٥٤ پ. ز).\nشەڵمانسەری پێنجەم (٧٦٢–٧٢٢ پ. ز).\nسەرجوونی دووەمی ئاشووری (٧٢١–٧٠٥ پ. ز).\nسەنحاریب (٧٠٤–٦٨١ پ. ز).\nئەسەرحەدوون (٦٨١–٦٦٩ پ. ز).\nئاشوور بانیباڵ (٦٦٨–٦٢٧ پ. ز).\nڕووخاندنی دەوڵەتی ئاشووردەستکاری\nئاشوورییەکان بەھۆکاری بەرفراوانی دەوڵەت و بڵاوبوونەوەی سوپاکەیان بە ھەرێمەکاندا و ھاتنەسەرکاری پاشاگەلێکی نەزانکار بێھێز بوون و لەناوەوە داڕمان. ھاوکات لە چیاکانی زاگرۆس (کوردستان) دەوڵەتی میدیا بە تایبەت لەسەردەمی (کەیخەسرەو) ی میدی لەڕووی ھێزەوە لە لووتکەدا بوو و بە ھاوپەیمانییەتی پاشای کلدانی لە بابل (نەبوبلاسەر) بە ھێرشکردنە سەر (نەینەوا) پێتەختی ئاشوورییەکان کۆتاییان بەو دەسەڵاتە ھێنا (٦١٢ پێش زایین).\nمێژوو، کتێبی قوتابی، پۆلی حەوتەمی بنەڕەتی\nوەرگیراو لە «https://ckb.wikipedia.org/w/index.php?title=ئاشوورییەکان&oldid=706016»\nدواجار لە ١١:٣١ی ٧ی ئابی ٢٠٢٠ دەستکاری کراوە\nئەم پەڕەیە دواجار لە ١١:٣١ی ٧ی ئابی ٢٠٢٠ نوێ کراوەتەوە.


١٧ دادوەر و داواکار لە کارەکەیان دور خرانەوە\n١٧ دادوەر و داواکار لە کارەکەیان دور خرانەوە\nبه رواری داگرتن : 2019-01-11 16:40\nناوەندی ھەواڵەكان - ١٧ دادوەر و داواکار لە لایەن لیژنەی گشتی هەسەکە (دەزگای دادوەران و داواکارانی تورکیا) بە تۆمەتی پەیوەندی لەگەڵ ڕێکخراوی فەتۆ لە کارەکەیان دور خرانەوە.\nلە ڕاگەیەدنراوێک هاتوە، لیژنەی دادوەران و داواکارانی تورکیا سەبارەت بە ٣٦ دادوەر و داواکار بە تۆمەتی پەیوەندی لەگەڵ ڕێخراوی فەتحوڵلاچی کۆبونەوە. لە ئەنجامی کۆبونەوەکەدا سەبارەت بە ١٧ دادوەر و داواکار بە تۆمەتی پەیوەندی لەگەڵ رێکخڕاوی فتح الله گولەن بڕیاری دورخستنەوەیان دەرکرد. (İLKHA)\nبليته كان گروپی فتح الله گولەن دادوەر داواکار


دیوی تاریكی هه‌واڵگری توركیا\nنووسینی: مایكڵ ڕۆبن\nسه‌رچاوه: ناشناڵ ئینترێست\nله‌پێناو سنورداركردن و لاوازكردنی بژارده‌كانی به‌رده‌م دبلۆماته ئه‌مریكییه‌كان واده‌رده‌كه‌وێت توركیا و دامه‌زراوه نیشتمانیه هه‌واڵگرییه‌كه‌ی خراپ پرۆسه هه‌واڵگری و دبلۆماسییه‌كانیان به‌كارهێنابێت له‌رێگه‌ی پێدانی زانیاری هه‌واڵگری ناڕاست و هه‌ڵه‌وه.\nله 7ی ئابی 2019 باڵوێزخانه‌ی ولایه‌ته یه‌كگرتووه‌كانی ئه‌مریكا له توركیا به‌یاننامه‌یه‌كی ڕایگه‌یاند و ئاماژه‌ی به‌وه‌كرد كه واشنتۆن له‌گه‌ڵ ئه‌نقه‌ره گه‌شتۆته رێككه‌وتن له‌سه‌ر جێبه‌جێكردنی "رێوشوێنه سه‌ره‌تاییه‌كانی تایبه‌ت به نیگه‌رانییه ئه‌منییه‌كانی توركیا" و دامه‌زراندنی "ڕاڕه‌و (ناوچه‌یه‌كی) ئارام" له ناوچه‌كانی ژێر ده‌سه‌ڵاتی كورده‌كان له سوریا. ئامانج له رێككه‌وتنه‌كه‌ش ڕه‌واندنه‌وه‌ی ئه‌و قه‌یرانه‌بوو كه جموجۆڵی هێزه سه‌ربازییه‌كانی توركیا به درێژایی سنوروه‌كانی سوریا دروستیان كرد و هه‌ڕه‌شه‌ی داگیركردنی باكووری سویایان ده‌كرد كه به‌ڕواڵه‌ت بۆ جه‌نگی دژ به تیرۆر بوو. سه‌ره‌ڕای ئه‌نجامدانی رێككه‌وتنه‌كه به‌ڵام هێشتا وورده‌كاری و ته‌واوی ئه‌و رێككه‌وتنه بۆ ڕای گشتی ئاشكرانه‌كراوه.\nبه‌رپرسانی توركیا به‌رده‌وام گازنده‌ی ئه‌وه ده‌كه‌ن كه هاوپه‌یمانی ولایه‌ته یه‌كگرتووه‌كانی ئه‌مریكا له‌گه‌ڵ كورده‌كانی سوریا خیانه‌تكردنه له هاوبه‌شی و هاوپه‌یمانێتی چه‌ندین ده‌یه‌ی نێوان ولایه‌ته یه‌كگرتووه‌كان و توركیا. زیاتر له‌وه‌ش دبلۆماتكارانی توركیا پێیان وایه كه یه‌كینه‌كانی پاراستنی گه‌ل (یه‌په‌گه) و گرووپه چه‌كدارییه‌كانی تری سه‌ر به یه‌په‌گه لقێكن له پارتی كرێكارانی كوردستان – په‌كه‌كه- كه له لیستی تیرۆریسی ولایه‌ته یه‌كگرتووه‌كانی ئه‌مریكا وه‌ك گرووپێكی تیرۆریستی پۆلێنكراوه. بۆیه به‌رده‌وام به‌پرسانی توركیا به هاوتا ئه‌مریكییه‌كانیان وتووه ه "ئێوه ناتوانن دژی گرووپێكی تیرۆریستی بجه‌نگ و له‌گه‌ڵ گرووپێكی تر كاربكه‌ن".\nسه‌ره‌ڕای ئه‌وه‌ی په‌یوه‌ندییه‌كانی نێوان پارتی كرێكارانی كوردستان و یه‌كینه‌كانی پاراستن گه‌ل ڕاسته، به‌ڵام هێشتا ئه‌و دوو گرووپه هه‌مان حزب و رێكخراونین. هه‌روه‌ها، دروسته كه پارتی كرێكارانی كوردستان له لیستی تیرۆریدا پۆلێنكراوه، به‌ڵام به‌رپرسانی توركیا زۆر بێمانان كاتێك پێشنیاری ئه‌وه ده‌كه‌ن كه به‌هه‌مان شێوه مامه‌ڵه له‌گه‌ڵ یه‌كێنه‌كانی پاراستنی گه‌ل له سوریا و رێكخراوی ده‌وڵه‌تی ئیسلامی – داعش بكرێت. له‌ڕاستیدا سووربوونی توركه‌كان له‌سه‌ر دژایه‌تی كورده‌كان زۆر بێمانایه و ئه‌وه‌شی لای ولایه‌ته یه‌كگرتووه‌كانی ئه‌مریكا دروستكردووه كه واشنتۆن ته‌نها كاتێك پشتیوانی و هاوپه‌یمانی له‌گه‌ڵ یه‌په‌گه ده‌كات كه به‌ڵگه‌ی حاشاهه‌ڵنه‌گر هه‌یه له‌سه‌ر سوودبینین و پشتیوانی سه‌ركردایه‌تی سیاسی توركیا – له‌ناویدا ره‌جه‌ب ته‌یب ئه‌درۆگان و خانه‌واده‌كه‌ی – و ده‌زگا هه‌واڵگرییه‌كه‌ی له رێكخراوی ده‌وڵه‌تی ئیسلامی داعش و گرووپه نزیكه‌كانی تر له رێكخراوی ئه‌لقاعیده له سوریا.\nگرفتی بانگه‌شه و ئارگۆمێنته‌كانی توركیا فره‌لایه‌ن و لاوازن، له‌وانه‌ش: یه‌كه‌م: تائێستا هیچ به‌ڵگه‌یه‌ك به‌رده‌ست نیه له‌سه‌ر ئه‌وه‌ی كه یه‌په‌گه یان په‌كه‌كه سه‌رقاڵی موئامه‌ره یان چالاكی تیرۆریستی ڕاسته‌وخۆبن له سوریا، ئه‌مه‌ش هه‌ر ئه‌و تۆمه‌تانه‌بوو كه توركیا له پشت ئۆپراسیۆنی چڵه زه‌یتونی داگیركردنی عه‌فرینه‌وه له كانوونی دووه‌می 2018 بانگه‌شه‌ی بۆ ده‌كرد، به‌ڵام دوای 20 مانگ له ئۆپراسیۆنه‌كه ئێستا ڕوونه كه ئه‌و داگیركارییه بۆ پاكتاوكردنی ناوچه كوردییه‌كان بوو وه‌ك له ریشه‌كێشكردنی تیرۆر. پاڵنه‌ری نیه‌ت خراپی توركیا ئه‌وه‌یه كه ئه‌و وڵاته ئاماده‌یه كه پێشوازی له ده‌یان و سه‌دان چه‌كداری داعش بكات بۆ ناو ئه‌و میلشیا چه‌كدارانه‌ی سه‌ر به ئه‌نقه‌ره‌ن كه له عه‌فرین جێگیركراون. بۆیه له‌ئێستادا زۆربه‌ی به‌رپرسانی ئه‌مریكا و ته‌نانه‌ت دبلۆماته ئه‌روروپی و عه‌ره‌به‌كان تێگه‌شتوون كه توركیا كارتی تیرۆر وه‌ك چه‌كێكی سیاسی دژی نه‌یاره‌كانی به‌كارده‌هێنێت.\nناڕه‌وایی و ساخته‌ی تۆمه‌ته‌كانی توركیا دژی یه‌كینه‌كانی پاراستنی گه‌ل – په‌په‌گه – ته‌نها وه‌ك پارچه سه‌هۆڵێكه له‌ناو ده‌ریاییه‌ك (كه به‌زووی ده‌توێته‌وه و به‌های نیه). ئه‌ردۆگان به‌رده‌وام سیاسه‌تمه‌داره كێ بڕكێكاره‌كانی له هه‌ریه‌ك له‌حزبی كوردی باڵاده‌ست پارتی دیموكراتی گه‌لان (هه‌ده‌په) و چه‌پڕه‌وه‌كانی توركیا له پارتی گه‌لی كۆماری (جه‌هه‌په) به پشتیوانی تیرۆر تۆمه‌تبارده‌كات و به‌شێكیان زیندانیكردووه. هاوكات به‌رده‌وام شوێنكه‌وتووانی فه‌تحوڵا گوڵه‌ن – كه‌كاتی خۆی هاوپه‌یمانی ئه‌ردۆگان بووه – به تیرۆریست تۆمه‌تبارده‌كات و ده‌یان هه‌زاری لێ به‌ندكردوون، به‌بێ ئه‌وه‌ی گوێ به رۆڵی خۆیی بدات له به‌هێزكردنی پێگه‌ی سیاسی و فكری بزووتنه‌وه‌ی گوڵه‌نیه‌كان له توركیا. له‌گه‌ڵ ئه‌وه‌شدا ئه‌ردۆگان هه‌زاران دۆكۆمێنت و به‌ڵگه‌ی ڕاده‌ستی به‌رپرسانی ولایه‌ته یه‌كگرتووه‌كانی ئه‌مریكا كردووه بۆ به‌ده‌ستهێنانی پشتیوانی ئه‌مریكیه‌كان بۆ ڕاده‌ستكردنه‌وه‌ی گوڵه‌ن، به‌ڵام وه‌زاره‌تی دادی ئه‌مریكا كۆتای به‌و دۆكۆمێنتانه هێنا كه توركیا پێشكه‌شی كرد به‌هۆی ئه‌وه‌ی زۆربه‌ی به‌ڵگه‌كان ساخته و هه‌ڵبه‌ستراوبوون. به‌داخه‌وه ئه‌و زانیارییه هه‌واڵگرییه لاوازانه له سایه‌ی رژێمه‌كه‌ی ئه‌ردۆگاندا بووه به دیارده و رێسا زیاتر له‌وه‌ی حاڵه‌ت بێت. له‌ماوه‌ی چه‌ندین ساڵی دوای كوده‌تا سه‌ربازییه شكستخواردووه‌كه‌ی ته‌مموزی 2016 ئه‌ردۆگان سه‌ركردایه‌تی پاكتاوی جۆراوجۆری ئۆپۆزسیۆنی سیاسی ده‌كات له توركیا له‌سه‌ر كۆمه‌ڵێك به‌ڵگه و دۆكۆمێنت كه دواتر دادگاكانی توركیا وه‌ك به‌ڵگه‌ی بێبنه‌ما و ناڕاست ناساندیان. دوای ئه‌وه‌ی پازده ساڵ له‌مه‌وپێش بۆ یه‌كه‌مجار ده‌ستمكرد به ڕه‌خنه‌گرتن له گه‌نده‌ڵی و ناشه‌فافی دارای له ناوخۆی توركیا و له‌به‌سه‌ر بنه‌مای كۆمه‌ڵێك په‌یوه‌ندی و سه‌رچاوه‌ی فراوان پێشبینی ڕوودانی كوده‌تای سه‌ربازیم كرد له توركیا، له‌به‌رامبه‌ردا ئه‌ردۆگان منی به تیرۆریست و هاوپه‌یمانی بارزگانی ناساند و فه‌رمانی گرتنی بۆ ده‌ركردم و پاداشتی دیاریكرد بۆ ئه‌و مه‌به‌سته‌ش.\nهه‌واڵگری توركیا زیاتر له‌سه‌ربنه‌مای قازانجی سیاسی و خه‌یاڵ خاوی (واته واتێك لای خه‌ڵكی ویستراوبێت) وه‌ك له كارامه‌یی و پرۆڤیشناڵێتی بنیادنراوه. بۆیه پرسیاری جدی به‌نسبه‌ت بڕیاربه‌ده‌ستانی ولایه‌ته یه‌كگرتووه‌كانی ئه‌مریكاوه ئه‌وه‌یه كه ئه‌بێت چه‌ندێك بێت هه‌واڵگری توركیا به‌و شێوه‌یه تێوه‌گلاوه له گه‌نده‌ڵی؟ به‌رله‌م قه‌یرانه دبلۆماسییه‌ی ئێستای نێوان هه‌ردوو وڵات، هه‌ریه‌ك له ده‌زگای هه‌واڵگری ناوه‌ندی (سی ئای ئه‌ی) و وه‌زاتی ده‌ره‌وه‌ی پشتیان ده‌به‌ست به هه‌واڵگری توركیا و هه‌ماهه‌نگی نزیكیان هه‌بوو.\nبابچینه سه‌ر پارتی كرێكارانی كوردستان – په‌كه‌كه: ولایه‌ته یه‌كگرتووه‌كانی ئه‌مریكا له ساڵی 1997 په‌كه‌كه‌ی وه‌ك گرووپێكی تیرۆریستی پۆلێنكرد، ئه‌ویش دوای ئه‌وه‌ی ئیداره‌ی بێڵ كلینتۆن له كۆتا هه‌وڵه‌كانی بۆ ئه‌نجامدانی گرێبه‌ستێكی گه‌وره‌ی فرۆشتنی چه‌ك به توركیا نزیكبووه‌وه. ئه‌لیزا ماركۆس (Aliza Marcus) له كتێبه‌كه‌یدا به‌ناونیشانی خوێن و باوه‌ڕ: خه‌باتی كورد و په‌كه‌كه بۆ سه‌ربه‌خۆیی "Blood and Belief: The PKK and the Kurdish Fight for Independence " ئه‌وه‌ی خستۆته‌ڕوو له‌كاتێكدا په‌كه‌كه تێوه‌گلاوه له توندوتیژی و له‌وانه‌شه كرده‌وه‌ی تیرۆریستی له ساڵانی سه‌ره‌تای هه‌ڵمه‌ته چه‌كدارییه‌كانیان دژی توركیا، به‌ڵام له كۆتای 1990ه‌كاندا چالاكییه یاخیبوونی سه‌ربازی "insurgency " یان ده‌ركه‌وت. سه‌رۆكی ئه‌و كاته‌ی توركیا – توركت ئۆزۆڵ – پلانی زنجیره‌یه‌ك گفتوگۆ و دانوستانی ئاشتی له‌گه‌ڵ په‌كه‌كه دانا به‌ر له‌وه‌ی به نه‌خۆشی دڵ له 1993 كۆچی دوای بكات. ته‌نانه‌ت دوای بیست ساڵ هێشتا ڕوون نه‌بوو كه ئاخۆ پۆلێنكردنی په‌كه‌كه وه‌ك گرووپێكی تیرۆریستی گونجاوه بۆ ئه‌و گرووپه یان نا؟ له‌ڕاستیدا له سه‌ره‌تای ئه‌م ساڵدا دادگای به‌لجیكا بڕیاریدا كه په‌كه‌كه گرووپێكی تیرۆریستی نیه و چالاكییه‌كان و جموجۆڵی لایه‌نگرانی كاری تیرۆریستی نیه. ئه‌و بڕیاره‌ش یه‌كێكه له زنجیره دۆڕانه‌كانی توركیا به‌تایبه‌تی كاتێك دادگا ئه‌وروپیه‌كان كاریان له‌سه‌ر ئه‌و به‌ڵگانه‌كرد كه له‌سه‌ر تۆمه‌تی تیرۆریستی ده‌ده‌نه پاڵ پارتی كرێكارانی كوردستان. ئه‌مه‌ش ئه‌وه ناگه‌یه‌نێت كه بووترێت كه چالاكی تیرۆریستی دژی توركیا نه‌بووه – بۆ نموونه چه‌ندین هێرشی چه‌كداری له‌ناوخۆی توركیا له‌لایه‌ن گرووپی هه‌ڵوكانی ئازادی كوردستان "Kurdistan Freedom Falcons"(تاك - TAK) ه‌وه ئه‌نجامدراوه، له‌گه‌ڵ ئه‌وه‌شدا هێشتا هیچ به‌ڵگه‌یه‌ك له‌به‌رده‌ستدانیه ئه‌و هێرشانه نه‌له‌لایه‌ن یه‌په‌گه له سوریا و نه په‌كه‌كه له قه‌ندیل رێكخرابێت، ته‌نانه‌ت هیچ به‌ڵگه‌یه‌ك له‌به‌رده‌ستدا نیه كه گرووپی هه‌ڵۆكانی ئازادی كوردستان و پارتی كرێكارانی كوردستان هه‌مان حزب و رێكخراون، ئه‌شێت له ڕاستیدا گرووپ گه‌لێك بن كه هه‌وڵی له‌باربردنی پرۆسه‌ی ئاشته‌وایی بده‌ن.\nبۆیه بۆ ولایه‌ته یه‌كگرتووه‌كانی ئه‌مریكا پرسیاره‌كه ته‌نها ئه‌وه نیه ئاخۆ هیچ به‌ڵگه‌یه‌ك هه‌یه جیا له سه‌رچاوه‌كانی حكومه‌تی توركیا بۆ پشتڕاستكردنه‌وه‌ی بانگه‌شه‌ی تیرۆریست بوونی په‌كه‌كه، به‌ڵكو ئایا هیچ به‌ڵگه‌یه هه‌یه كه بیسه‌لمێنێت سه‌ركرده دیاره‌كانی كورد كه‌سانی تاوانبارن؟ بۆ نموونه تێڕوانین له كه‌یسی ئاده‌م ئوزون "Adem Uzun" ئه‌ندامی باڵای "كۆما جڤاكێن كوردستان the Kurdistan National Congress "(كه‌جه‌كه- KCK) و رۆشنبیر و چالاكوانه سیاسییه دیاره‌كاین كورد كه له ساڵی 2012 له پاریس ده‌ستگیركران كه بووه هۆی هاتنه‌ده‌نگی دادگای به‌لجیكا و له‌كۆتایدا به‌قازانجی په‌كه‌كه كه‌وته‌وه كه ئه‌و حزبه‌ی وه‌ك گرووپێكی تیرۆریستی نه‌ناساند. له ساڵی 2011 كاتێك هێشتا سه‌رۆك باراك ئۆباما ئه‌ردۆگانی وه‌ك یه‌كێك له باوه‌ڕپێكراوترین دۆسته ده‌ره‌كییه‌كانی هه‌ژمار ده‌كرد، وه‌زاره‌تی گه‌نجیه‌نی ولایه‌ته یه‌كگرتووه‌كانی ئه‌مریكا ئوزون و ژماره‌یه‌ك له هاوڵه‌كانی وه‌ك قاچاخچی چه‌ك و ماده هۆشبه‌ره‌كان ده‌ستنیشانكرد، ئه‌مه‌ش بووه جێگه‌ی دڵخۆشی حكومه‌ته‌كه‌ی ئه‌ردۆگان. له‌كاتێكدا ئه‌و بڕیاره بووه هۆی ئیفلیجی كردنی هه‌ر هه‌وڵێكی به‌رپرسانی ره‌سمی ولایه‌ته یه‌كگرتووه‌كانی ئه‌مریكا بۆ گفتوگۆ و دانوسان و دانیشتن له‌گه‌ڵ سه‌ركرده و چالاكوانه سیاسییه دیاره‌كانی كورد، به‌ڵام هێشتا هیچ ئاماژه‌یه‌ك نیه كه ئه‌و زانیارییانه‌ی وه‌ك به‌ڵگه له‌لایه‌ن حكومه‌تی توركیاوه بۆ ولایه‌ته یه‌كگرتووه‌كانی ئه‌مریكا سه‌رباره به ئوزون دابینكرا ڕاست بێت.\nبه كورتی، له‌پێناو سنورداركردن و لاوازكردنی بژارده‌كانی به‌رده‌م دبلۆماته ئه‌مریكییه‌كان توركیا و ده‌زگای هه‌واڵگری نیشتمانی ئه‌و وڵاته – میت- خراپ پرۆسه هه‌واڵگری و دبلۆماسییه‌كانیان به‌كارهێناوه له‌ڕێگه‌ی پێدانی زانیاری هه‌واڵگری ناڕاست و هه‌ڵه‌وه. بۆیه له‌بری قبوڵكردنی كوێرانه‌ی تۆمه‌ته‌كانی توركیا سه‌رباره‌ت به یه‌په‌گه و په‌كه‌كه و سه‌ركرده و چالاكوانه سیاسییه دیاره‌كانی كورد، كاتی ئه‌وه هاتووه كه دامه‌زراوه‌ی هه‌واڵگری ولایه‌ته یه‌كگرتووه‌كان پێداچوونه‌وه به یه‌ك به یه‌كی ئه‌و زانیاری و هه‌واڵگرییانه‌دا بكات كه توركیا له چه‌ند ده‌یه‌ی ڕابردوو داویه‌تی به ولایه‌ته یه‌كگرتووه‌كان ئه‌مه‌ش له‌پێناو ئه‌وه‌ی كه هه‌واڵگری ولایه‌ته یه‌كگرتووه‌كانی ئه‌مریكا دووربێت له هه‌لپه‌رستی سیاسی و گه‌نده‌ڵی و رێگه بگیردرێت له خراپ به‌كارهێنانی هه‌ماهه‌نگی هه‌واڵگری بۆ ده‌ستێوه‌ردان و خۆهه‌ڵقورتاندن له ئاراسته‌ی سیاسی و دبلۆماسی ولایه‌ته یه‌كگرتووه‌كانی ئه‌مریكا. ئه‌شێت ئه‌و پێداچوونه‌وه‌یه به زانیاری و هه‌واڵگرییه‌كانی توركیا كه دراوه به ئه‌مریكا بگاته ئه‌و ده‌ره‌نجامه‌ی كه پێویسته وشیاری بدرێت به ده‌زگای هه‌واڵگری ناوه‌ندی (سی ئای ئه‌ی) و وه‌زاره‌تی ده‌ره‌وه‌ی ئه‌مریكا له پشت به‌ستن به توركیا. زیاتر له‌وه‌ش ره‌نگه ببێته‌هۆی ده‌رخستنی ئه‌و ڕاستییه‌ی كه ئه‌و به‌ڵگه و زانیارییانه‌ی به‌م دواییه توركه‌كان داویانه به ئه‌مریكا ناڕاست و هه‌ڵبه‌ستراون، كه سه‌ره‌نجام بۆ ئه‌مریكا ڕوونده‌بێته‌وه كه پێویستی هه‌نووكه‌ی هه‌یه بۆ دووباره هه‌ڵسه‌نگاندنه‌وه‌ی سه‌رله‌به‌ری په‌یوه‌ندییه‌كانی ئه‌مریكا له‌گه‌ڵ توركیا. له‌هه‌ر ئه‌گه‌رێكدا له‌وانه‌ی سه‌ره‌وه ئاماژه‌ی پێكرا، هێشتا بڕیاری ئیداره‌ی دۆناڵد ترامپ و نێرده‌ی تایبه‌تی خۆی بۆ سوریا – جه‌یمس جێفری – (تایبه‌ت به دروستكردنی ناوچه‌ی ئارام) كاریگه‌ی چه‌ندین ده‌یه‌ی له‌سه‌ر ناوچه‌كه ده‌بێت، بۆیه پێویست ناكات هیچ به‌رپرس و دبلۆماتێكی ئه‌مریكی توركیا وه‌ك نموونه‌ی گه‌ڕان به‌دوای ڕاستی و حه‌قیقه‌ته‌كاندا به‌كاربهێنێت.


كێ خاوەنی قەزیەی كوردی باشوورە لەئێستادا؟\nگەلی كورد لەباشوری كوردستان لە ساڵی 1961 دەستی بە خەبات و تێكۆشان كردوە لەپێناوی بەدەست هێنانی مافەكانیدا كە دەكاتە 60 ساڵی تەواو . نزیكەی 29ساڵیشە كوردانی باشور خاوەنی حوكمڕانی خۆیانن لە ژێر سێبەری یەكێتی وپارتیدا . كورد لە ماوەی ئەو 60 ساڵەدا توشی دەربەدەری و ماڵ وێرنی وئەنفال و كێمیابران و كۆڕەوی یەك ملیۆنی بوەو دەریایەك خوێنی ڕشتوە . زۆر هەلی مێژویی زێڕێن وبەنرخمان بۆ هاتونە پێشەوە وەكو ڕاپەڕینی ساڵی 1991 و ڕوخانی ڕژێمی سەدام لە ساڵی 2003 دروستبونی داعش و بەو هۆیەوە هەموو ناوچە داگیركراوەكان كەوتنە ژێر دەسەڵاتی هێزی پێشمەرگەوە .\nلە هەموی گرنگتر ئەو پشتیوانیە گەورەیەی هاوپەیمانان لە كوردیان كردو ئەو هەموو هاوكاریە مادی و مەعنەوی و چەك و تفاقی جەنگییەی دایان بە كورد . بەڵام ئێمەی كورد نەمان توانی سود لە هیچ وەرگرین و دواڕۆژی خۆمان مسوەگەر بكەبن دوای 29 ساڵ حوكمڕانی هەردوو حیزبی دەسەڵاتدار واتە هەردوو بنەماڵە خەریكی شەڕو ئاژاوەو تاڵانی سامانی نیشتمانی بون . خەرێكی رشِتنی خوێنی هاوڵاتیان بون بەناوی كوردایەتییەوە لەپێناوی مانەوەو بەرژەوەندی خۆیاندا .\nئەمانە هەمیشە خەریكی سازش بون لەگەڵ وڵاتانی دراوسێ و بەغداو ژێر بە ژێر دژی یەكتری كاریان كردوەو میللەتی كوردیان سوك كردوە. من نامەوێت بچمە باسی وردەكاری هەموو ڕابوردو و 29 ساڵی حوكمڕانی چونكە ئەوە زۆری دەوێت و زۆرینەی خەڵكیش لەناوجەرگەی ڕوداوەكاندا بونو ئاگاداری هەموو وردەكاریەكانن . ئەوەی دەمەوێت باسی بكەم ئەوەیە:\nكێ خۆی بە خاوەنی قەزیەی كورد دەزانێت لە باشوری كوردستان . كێ بەرپرسیارە لە بەرامبەر داواكانی خەڵك . ژیان و گوزەرانی خەڵك . ئایندەی باشوری كوردستان . دواجار ئەركی جەماوەر چییە لەم قۆناغەدا كە بیكەن ؟. ئەگەر خۆمان نەخەڵەتێنین لە ئێستادا كەس لە خەمی ئەم هەرێمەدا نییە . واتە ئەم هەرێمە كەس خاوەنی نییە . كەسیش لە خەمی هاولاتیدا نییە . لە هەموی خرابتر ئەوەیە هاوڵاتیانیش لە خەمی خۆیاندا نین . یەكێتی و پارتی وەكو كۆمپانیایەكی گەورەی بەرهەم هێن مامەلەی هەرێمی كوردستان دەكەن . واتە ئەوەی بیری لێ دەكەنەوە دەسكەوتی خۆیانە . لە ئێستادا خەڵك لە هەموو كاتێك بێ ئومێدترە لە ئایندەی خۆیی و مناڵەكانی . خەڵك بێ نان و ئاو موچەیە . تەعریب لە ناوچە كورد نشینەكان دەستی پێكردۆتەوە . لەگەڵ ئەو هەموو هات و هاوارەی خەڵك یەكێتی و پارتی بە ئاشكراو بەڕۆژی ڕوناك داهاتی گومرگ و ناوخۆو نەوت بۆخۆیان بەتاڵان دەبەن . هەرچی زەوی حكومەت هەیە بۆخۆیانیان بردوە و موچەش بە خەڵك نادەن .\nهەرێمی كوردستان بۆتە دوو بەشەوەو پەڕلەمان بۆتە شوێنی كاراتی و چەقۆكێشی و بە ئاشكرا پەلاماری چێشتخانەو پزیشك و پۆلیسی هاتوچۆ دەدرێت و كەس نییە پرسینەوە بكات . كار گەیشتۆتە ئەوەی هەی لەوەی ئازابێت و بەشی خۆی ببات . لە كاتی هەڵبژاردنەكاندا جەولەی مەكوكی دەست پێدەكرێت بۆ خەڵەتاندن و دەست بڕینی یەكتری لە لایەك و دەست بڕینی جەماوەر لە لایەكی تر . كاتێكیش هەڵبژاردن تەوا دەبێت و بە بە فرت و فێڵ دەنگی زۆر دەهێنن ، وەكو جاران ئەوان دەبنەوە بەسوار و خەڵكیش پیادەو دەست دەكەنەوە بە تاڵان .\nكاتێك نێچیر بارزانی بەناوی سەربەخۆیی ئابوری كوردستانەوە نەوتی تاڵان فرۆش كرد ، دەیگوت لێرە بەدواوە هەموو كەس بەشی خۆی بە جیا لەنەوتدا دەبێت . ئێستا میللەت نزیكەی 30 ملیار دۆلار قەرزدارە . قوباد تاڵەبانی دەیگوت ئەگەر سەركەوم 5 هەزار كارگە دەكەمەوە و بە دەیان هەزار كەس دادەمەزرێنم . ئێستا كە كاتی هەڵبژاردنە خەریكن فۆڕم دابەش دەكەن بەناوی دامەزراندنەوە . ئەمە لە كاتێكدایە هەمووساڵی 2020 تەنها 5 موچە دراوە . سەیرەكە لەوەدایە نەحیزبە ئۆپۆزسیۆنەكان و نەخەڵكیش هیچ وانەیەكیان لە ڕابوردوی ئەم حیزبانە وەر نەگرتوە . ئاخر تاكەی لە درۆوساختەچییەتی ئەمانە شارەزانابن ؟.\nسەردەمانێك پارتی كلاِوی كردبوە سەری یەكگرتوی ئیسلامی و بەشداری حكومەتیان كرد لەپێناوی چەند پۆستێكدا ، دوایی خۆیان بینیەوە چیان بەسەر هات . ئێستا كڵاویان كردۆتە سەر بزوتنەوەی گۆڕان و بەناوی چاكسازیەوە بەشداری حكومەتن . ئەوەتا گۆڕانخوازان خەریكی خۆپیشاندانن دژی سەرانی حیزبەكەیان . بەیانیش هەڵبژاردن بكرێت ئەوەی ئەم حیزبانە باوكیان كوشتوە نانیان بڕیوە موچەیان نەداوەتێ لە پێش هەموانە دەچێت بۆ دەنگدان و شەڕ دەكات ئەویان دەڵێت خوێنم سەوزەو ئەویان دەڵێت زەرد . بەڕاست دەبێ میللەتێكی تری وەكو ئێمە لە جیهاندا هەبێت ؟.\nلە ئێستادا كە هەڵبژاردنی پەڕلەمانی عێراق نزیك بۆتەوە هەموو حیزبەكان خەرێكی خۆ ئامادەكردنن بۆ هەڵبژاردن . بەڵام كەس لە خەمی قەزیەی كورد و ئایندەی میللەتدا نییە . گرنگ ئەوەیە دەنگی باش بهێنێت و بەناوی كوردەوە بچێتە بەغدا بۆ دەسكەوتی خۆی . ئەگەر بڵێم تا ئێستا هەرێم نوێنەری ڕاستەقینەی لە بەغدا نەبوە درۆ نییە .\nبۆیە ئەگەر كار هەر وەكو ڕابوردوو بڕوات ئەمجارەش كورد بێ خاوەن دەمێنێتەوە لە بەغدا . ئەگەر چاو بەڕابوردوی دوو بنەماڵەدا بخشێنینەوە دەگەینە ئەو راستییەی تا ئەمانە حوكمڕان و خاوەن دەسەڵات بن نەك كورد بە مافەكانی دەگات ، ئەوەشی هەمانە لە دەستی دەدەین . ئەمانە نوێنەری كوردنین بەڵكو دوو لایەنی دزوتالانچی و مافیاو نیشتمان فرۆش و دژ بە میللەتن .بۆ كەمكردنەوەی دەسەڵاتی یەكێتی و پارتی واتە دوو بنەماڵە پێویستە ڕەچاوی ئەم خاڵانەی خواروە بكرێت :\n1-هەموو حیزبە ئۆپۆزسیۆنەكان واتە نەوەی نوێ ، یەكگرتوی ئیسلامی ، كۆمەڵی ئیسلامی ، بزوتنەوەی ئیسلامی و حیزبی شیوعی ئەگەر ڕاست دەكەن و خۆیان بە نوێنەری میللەت دەزانن پێویستە لەسەر بەرنامەیك ڕیككەون و بە یەكگرتویی بچنە هەڵبژاردنەوە . هیچ یەكێك لەم حیزبانە بە تەنیا هیچیان پێ ناكرێت ئەگەر كورسییەكانیشیان ببێتە دوو هێندە چونكە خاوەنی هێزی چەكدار نین . ئەم حیزبانە چەندین ساڵە بەشدارن لە پەڕلەمان و نەیان توانیوە هیچ بكەن چونكە پەڕلەمان لەسەر بنەمای كەمینەو زۆرینە كار دەكات . حەق وایە تێ بگەن و چیتر خۆیان نەخەڵەتێنن و ڕێگایكی تر تاقیبكەنەوە .\n2-كاتی ئەوە هاتوە كەسانی ڕۆشنبیر و نوسەرو خاوەن كەسایەتی و مامۆستایانی زانكۆ هەموو دڵسۆزانی ئەم میللەتە بكەونە خۆیان و بێنە سەرخەت و هەوڵ بدەن زەمینە خۆش بكەن بۆ پێكهێنانی بەرەیەكی نیشتمانی بەهێز بۆئەوەی ئەم بەرەیە ببێتە جێگرەوەی هەردوو حیزبی دەسەڵاتدار و نوێنەری ڕاستەقینەی جەماوەر و چی تر ڕێگا نەدەن پارتی و یەكێتی بازرگانی بە داهاتوی ئەم هەرێمەو دانیشتوانیەوە بكات .\n3- ئەگەر حیزبە ئۆپۆزسیۆنەانی ئێستا ئامادە نەبون لەسەر پیكهێنانی بەرەیەكی ئاوا ڕێك بكەون ، حەق وایە كەسە دڵسۆزەكانی ناو ئەو حیزبانە بەتاك ببنە پشتیوانی ئەو بەرەیە . خۆشبەختانە نیشانەی ئەوە بە دیار كەوتوەو ئێستا كەسانێك هەن كە بە ئاشكرا پشتیوانی لە پێكهێنانی بەرەیەكی بنكە فراوان دەكەن دژی بۆچونی حیزبەكانی خۆیان .\n4- جەماوەرێكی ناڕازی یەكجار زۆر هەیە كە زۆر زیاترە لە جەماوەری پارتی و یەكێتی . خۆپیشاندانەكانی ئەم دوایە ئەو ڕاستییەی سەلماند و چەندین كەس شەهید و بریندار بون . بەڵام ئەم جەماوەرە بەرفراوانە ناڕازیە پیویستی بە ڕێخستن هەیە . پێویستی بەڕابەر هەیە . لێرەدا مەبەستم لە ڕابەری تاكە كەسی نییە چونكە هەمومان دەستمان بەو ئاگرە سوتاوە . مەبەستی من لە ڕابەر بەرەیەكی فراوانە كە هەموو حیزبە ئۆپۆزسیۆنەكان و خەڵكە ڕۆشنبیرەكان و جەماوەرە زۆرەكەی تێدا كۆببیتەوە و هەموان لەسەر بەرنامەیەك ڕیك بكەون و بەرەیەكی تۆكمەی بەهێز دروست بكەن .\nدەتونرێت ئەو بەرەیە ناوی بنرێت بەرەی گەل لە بەرامبەر بەرەی گەندەل یەكێتی و پارتی و هاو ئاوازەكانیان دەگرێتەوە . ئەگەر ئەم بەرەیە بتوانێت ژمارەیەكی كورسی باش لە پەرلەمانی بەغدا بهێنێت ، یەكێتی و پارتی چیتر ناتوانن كوێخای كوردبن لە بەغدا . ئێستا سەیركەن ئەو 15 ئەندام پەڕلەمانەی لە بەغدا فراكسیۆنی هێوایان پێك هێناوە ترسی زۆریان بۆ پارتی و یەكێتی دروست كردوە . ئەوەتا هەردووو لایان لە ترسان پیرۆزباییان ڵێ دەكەن .\nئەوە مامە حەمەییە بۆیان . چونەكە كە پارتی چۆتە بەغدا لای عەرەبەكان وتویانە ئێمە زۆرینەین و نوێنەری كوردین ، ئەوان پَیان وتون چیتر ئێوە بە تەنها نوێنەری كورد نین و ئەوەتا خەڵكی تریش هەیە نوینەری كوردن . ئەمە سەرەتایەكی زۆر باش و موژدە بەخشە . ئێستا وەكو ئەوە وایە تەنها ئەم 15 ئەندام پەڕلەمانە نوێنەری خەڵكی كوردبن . ئەمانە داوادەكەن كورد لەگەڵاَ بەغدا ڕێك بكەوێت بۆ ئەوەی موچەی خەڵك بدرێت . بەڵام پارتی ڕێك ناكەوێت بۆ ئەوەی بەردەوام بن لە دزینی پارەی نەوت .\nبەڵام ئیستا زۆر زوە لە مەبەستی پێك هێنانی ئەم فراكسیۆنە تێ بگەین . ئایا ئەم هات و هاوارەیان لەپێناوی بەرژوەندی كوردە یان خۆیانە ؟. ئایا دەیانەوێت لەم ڕێگایەوە پێگەی خۆیان لەناوجەماوەردا بە هێز بكەن ، یان بەرژوەندی گشتی ؟. ئایا دەیانەوێت لەم ڕێگایەوە جارێكی تریش ببنەوە بە ئەندامی پەڕلەمان یان مەبەستیان بەرژوەندی كوردە ؟؟ . لە داهاتودا وەڵامی هەموو ئەم پرسیارانەمان دەست دەكەوێت . بەڵام دەتوانرێت ئەمە بكرێتە پێوەر ئەگەر جەماوەر بیانەوێت دەتوانن بەرەیەكی بەهێز دروست بكەن و ببنە بەدێلی پارتی و یەكێتی .\nبۆیە ئەگەر بەرەیەكی نیشتمانی فراوان پێك بهێنرێت و بە جیا بچێتە هەڵبژاردنەوە بێشك جێگا بە یەكێتی پارتی لەق دەكات . ئەگەر ئەم بەرەیە پێك بهێنرێت و دەست بكەن بە ڕونكردنەوە بۆ خەڵك و هوشیاریان بكەنەوە سەركەوتنی گەورە بەدەست دێت . بۆ نمونە بڵێن كارمەندانی باری شارستانی و رەگەزنامەو پاسپۆرت و ئیقامەو بەنداوەكان و پۆلیسی دارستان و پاراستنی سنوورەكان ئاگاداربن هەموومانگێك موچەكەتان دێت و ئەم حكومەتە پێتان نادات . مامۆستایانی بەشی كوردی لە كەركوك ئەوەتا هەموو مانگێك ئەوانەی لەسەر بەغدان موچە وەر دەگرن بەڵام بۆ ئێوە نییە .\nئەی هێزی پێشمەرگە كە ئیشیان پێتانە بۆ شەر بانگتان دەكەن و بە شەهیدكردنتان دەدەن و دوایی لە كەس و كارتان ناپرسنەوە . لە بری ئەوە موچەی ئێوە دەدەن بە10 هەزار چەكداری كوردی سوری و ئێرانی بۆ ئەوەی بە گژ كوردیاندا بكەنەوە . ڕونكردنەوە بۆ خوێندكارانی زانكۆكان بدەن و پێیان بڵێن پارە نییە بۆ دامەزراندنی ئێوە ، بەڵام بە دەیان هەزار موچە خۆری بندیواری حیزبی هەیە .\nدواجار داوا بكەن و هانی خەڵك بدەن هەموو كەسێك بەشداری هەڵاَبژاردن بكات . تا ئیًستاش هەندێك كەس لە دژی یەكێتی و پارتی بەشداری دەنگدان ناكات و وادەزانێت ئەگەر دەنگی نەدا ئەوە كارێكی باشی كردوە . بەڵام لە ڕاستیدا ئەوەی نەچێت بۆ دەنگدان وەكو ئەوە وایە دوو دەنگی بە لایەنی دەسەڵات دابێ . بۆیە زۆر گرنگە ئەمە بۆ جەماوەر ڕو ن بكرێـتەوە .\nتاكە ڕێگا بۆ ڕزگار بون لەم بارودۆخە نا هەموارەی ئێستا میللەت تێی كەوتوە پێكهێنانی بەرەیەكی فراوانی نیشتمانی لە هەموو حیزبە ئۆپۆزسیۆنەكان و كەسە دڵسۆزەكانی ناو ئەم حیزبانەو كەسانی نوسەر و ڕۆشنبیر و دڵسۆزو مامۆستایانی زانكۆو كەسایەتی ناسراو و جەماوەری فراوانی ناڕازی لەبەرامبەر دەسەڵاتی مافیایی یەكێتی و پارتی .\nئەگەر هەوڵێكی لەم شێوەیە نەدرێت هیچ گومانی تێدا نابێت هەر یەكێتی و پارتی زۆرینەی دەنگەكان بەدەست دێنن چونكە سیستەمی هەڵبژاردنی ئەم جارە لە بەرژوەندی حیزبە گەورەكاندایە . كەواتە دوای هەڵبژاردنیش دەسەڵات هەر لای پارتی و یەكێتی دەبێت و ئەو كاتیش دەڵێن ئێمە بەدەنگی خەڵك دەسەڵاتمان وەرگرتوەو ئەوانیش بە كەیفی خۆیان موچە دەدەن و كەسیش حەقی گلەیی كردنی نابێت . هیوادارم هەمومان بەجدی كار بكەین بۆ لەدایك بونی بەرەیەكی لەم شێوەیە بۆ ئەوەی بتوانین سیستەمی سیاسی چەقبەستوی 29 ساڵە لەبەر یەك هەڵتەكێنین. ئەگەر ئیرادە هەبێت ، هیچ شتێك مەحاڵ نییە .\n18 گۆڕانی دوێنێ‌و گۆڕانی ئه‌مڕۆ\n19 كێ لەپشتی خۆپشاندانەكانەوەیە ؟\n20 كامیان مه‌ترسیدارترن له‌هه‌رێمی كوردستان، په‌تای كۆڕۆنا یان ڕوداوه‌كانی هاتو چۆ؟


سه‌رۆكی ئه‌مریكا: كورده‌كان فریشته نین - هيوای کۆرد\nHome هەواڵ کوردستانی سه‌رۆكی ئه‌مریكا: كورده‌كان فریشته نین\nسه‌رۆكی ئه‌مریكا: كورده‌كان فریشته نین\non: تشرینی یه‌كه‌م 16, 2019 In: کوردستانی, هەواڵ\nدۆناڵد تره‌مپ، سەرۆکی ویلایەتە یەکگرتووەکانی ئەمریکا لە کۆنگرەیەکی رۆژنامەوانیدا رایگەیاند، “شەڕکەری نایاب و کەسانی تایبەت” ناوهێنابوو، ئێستا دەڵێت “ئەوان فریشتە نین و بەبێ هاوکاری ئێمە شەڕکەری باش نین”.\nدۆناڵد تره‌مپ، سەرۆکی ویلایەتە یەکگرتووەکانی ئەمریکا لەگەڵ سێرجۆ ماتارێلا، سەرۆکی ئیتاڵیا کۆبووەوە و دوای كۆبوونه‌وه‌كه لە وەڵامی پرسیارێكداَ رایگه‌یاند، “ئەوەی لە سووریا دەگوزەرێت کێشەی ئەوان نییە و با سووریا و تورکیا لەنێوان خۆیاندا چارەسەری بکەن”.\nوتیشی، “ئێمە پۆلیس نین پارێزگاری لە خەڵک بکەین، هێزەکانی خۆمان لە سووریا دەکشێنینەوە، هێزەکانمان پۆلیس نین تاوەکو پاسەوانی لە وڵاتەکە بکەن”.\nتره‌مپ ئه‌وه‌شی وت، “سەپاندنی سزا بەسەر تورکیا باشترە لە شەڕ، یارمەتیدەر دەبێت لە دانوستانی نێوان تورکیا و کورد”.\nسه‌رۆكی ئه‌مریكا له‌وه‌ڵامی پرسیارێكدا له‌باره‌ی هاوكاریكردنی كورده‌كان وتی، “کوردەکان ئێستا پارێزراوترن، ئەوان فریشتە نین، ئەوان بەبێ هاوکارییەکانی ئێمە شەڕکەری باش نین”.\nفه‌رمانده‌ی گشتی (هه‌سه‌ده): ئه‌مریكا به‌ڵێنه‌كانی به‌جێنه‌هێنا\nپەڕلەمانتارێکی عیراق زانیاری نوێ لەسەر دەنگۆی لادانی عادل عەبدولمەهدی ئاشكرا دەكات


بیرکردنەوە - نامەیەک بۆ سایەکەریم\nئەزانی ئامۆژگاری پێویستی بەپسپۆڕی نییە. ھەرتاکێکی ئە م وڵاتە بگری کە تەمەنی لەتۆش بچوکتربێت دەتوانێ ئامۆژگاریت بکات. ھەڵبەت ئەوانەی لەسەر ھیچ شتێک قسەیان نیە لە سەر ناوگەڵی ژن قسەیان ھەیە و ئامۆژگاریت ئەکەن. من ھیچ ئامۆژگاریت ناکەم،ڕەنگە خۆت بزانیت کاری باش و خراپ چییە . مرۆڤێک دەزانێت ڕەنگە بەھۆی جگەرە یان نێرگەلە یان ھەرشتێک توشی شێرپەنجە ببێت بەڵام وازی لێناھێنێت. ڕەنگە تۆش بزانیت کارەکەت لەڕوانگەی خەڵک وە لەڕوانگەی خۆت باش نەبێت ،بەڵام کە سنور بەزاندن و پێشێلکردنی ئازادی تۆ نەبێت کەس مافی ئەوەی نییە بەتۆ بڵێت ،چی بکە و چی مەکە مەگەر پیاوانی دینی کە ئیشیان دەستوەردانە لە ژیانی کەسی خەڵک.خۆ ئەگەر کەسانێک مافی ئەوەشیان ھەبێت .\nتا ئێستا نەم بینی کەسێک بنوسێ کوڕەکە، کاری سێکسی و لەشکڕین حەرامە و ئابڕوی براو باوک و خوشکەکانت دەبات ،لەکاتێکدا ھەزاران کوڕی لاو دەچن لە مەلھاکانی ئەوێ لە دەرەوە جەستەی ئافرەت دەکڕن!تەنانەت لە وڵاتەکەی خۆشمان .\nلە کوردستان جەستە کڕین و فرۆشتن ھەیە تەنانەت لەماڵەکانیشدا. نەک ھەر ئەو کچەی جەستەی خۆی دەفرۆشێت،بەھۆی ئەوکارەیەو ە خوشکەکەی تەڵاق نادرێت ،بەڵکو خۆی شو ئەکات .ئەزانێ بۆ؟چونکە لەم وڵاتە فێری ژیانی تاریکین ھەر ئەوەندە مرۆڤ ڕووی خۆی دەرنەخات ئیتر تەوا و !ئەزانی تۆ ئابڕوی کەست نەبردوە.سیاسی ئەم ھەرێمە نیشتیمان دەفرۆشێت بەڵام سمێڵزلێک ناوێرێ بڵێت ئابڕوی ئەبڕوی بنەماڵەکەی بردوە و کەس کچ نادات بەکوڕەکەی،بەڵکو ھەزاران قەڵەم فرۆش دەڵێن :ئەم سیاسیە نەبێت وڵات وێران دەبێت،ئەو حەکیمە. بەڵێ سایە من دیفاع لەو کارەی تۆ ناکەم بەڵام پێت ئەڵێم قەڵەم فرۆشی لە جەستەفرۆشتن خراپترە .کۆیلەی سیاسیەکیی خائین بیت خراپترە لەوەی کۆیلەی کۆمپانیایکی سێکسی بیت. ڕەنگە تۆ بەوکارەت زین بەخۆت بگەیەنیت ،بەڵام سیاسیەکان زیا ن بە تەواوی کۆمەڵگا دەگەیەنن.ئەوە سیاسیە خۆفرۆشەکانن وادەکەن خەڵک لە پێناو نان وڵات جێ بھێڵێت ،بەڵام ھاتون ئامۆژگاری تۆ ئەکەن.\nمرۆڤ ھەیە لەموڵاتە لەسەر نیشتیمان فرۆشی و جاشایەتی دەژیت،مرۆڤ ھەیە لەسەر قەڵەم فرۆشی دەژیت،تێشیاندا یە بەتۆ ئەڵێت ئابڕوی نەتەوەیەکت بردووە!\nمن ھیچ ئامۆژگاریەکت ناکەم، ناتناسم ،نازانم بۆ چی ئەوبڕیارەت داوە،بەڵام سەدان بەرپرس ئەناسم کە تەنیا لەپێناو پارە و ناوبانگ لەنیشتیمان فرۆشی بێ دەنگە.\nسەدانگەنج ھەیە خۆی لەنیشتیمان ناکاتە خاوەن و بێ دەنگە بەڵام لەسەر جەستەی تۆ دێتە دەنگ و خۆی دەکاتە خاوەن،بۆ ئەوەی بڵێت پیاوم! بەڵام بەبەرچاوی ئەوەوە ژن و کچی ئێزیدی کرانە کۆیلەی سێکسی ئەو پاساوی دێنایەوە کە خودا لەتۆڵەی دوعا وای لە ئێزیدیەکان کرد!ئەزانی ئەگەر ئابڕوچونی نەتەوەیێ ھەبێت ئەو بێ مێشکیەی تاکی کوردە. ھەزاران سمێڵ زل،بەرپسی نوێژی جاشایەتی دەکەن بۆ سیاسیەکی اخوانی ،بەڵام جنێو ئەدەن بەسیاسیەکی کورد کە دەیھەوێت مێشک ی کورد لە ئایدیۆلۆژیای بێگانە ڕزگار بکات. لەھیچ مەنتیقێک دانیە کە ھەڵەی تۆ لەسەر خوشکەکەت حیساب بێت،مەگەر لەلۆژیکی خێڵ دا نەبێت. ڕاستە لەناو کۆمەڵگای ئێمەدا والێک ئەدرێتەوە کە مادام تۆ جەستەی خۆت دەفرۆشی ،خوشکەکەشت ئابڕوی چوە!بەڵام واقیعەن ئەوە ئابڕوچونەکەیە واتا ئەو جۆرە بیرکردنەوەیە.\nمن ھەر ویستم لەڕێگەی ئەم نامەیەوە وەڵامی ئەو درۆگەورانە بدەمەوە کە بەناوی خۆشەویستی بۆ تۆکران.\nنەک پێت بڵێم باش یان خراپت کرد،ئەوە بابەتێکی ترە و ئەگەر بمناسیتایە گفتوگۆمان لەبارەیەوە دەکرێت. واتا نامەکەم بۆ پیاوی کوردە نەک بۆتۆ،بۆ مێشکی کوردە.\n06/20/2019 23:10:05 | 1010 |


https://1baiser.com پێنج لایەنی هەرێم لەسەر سێ وەزارەت ڕێككەوتن |\nHome ڕاپۆرت پێنج لایەنی هەرێم لەسەر سێ وەزارەت ڕێككەوتن\n״ئاژانس״ ناوی پاڵێوراوەكان بڵاو دەكاتەوە\nلایەنە سیاسییەكانی هەرێم ڕێكکەوتوون لەسەر كاندیدكردنی سێ كەس بۆ پۆستی وەزاری لە كابینەی نوێی حكومەتی عێراق و پارتی وەزارەتی دارایی و ئابووری، یەكێتیی هەردوو وەزارەتی داد و بازرگانی وەردەگرن، لە حاڵەتی زیادكردنی وەزارەتەكان، گۆڕان پۆستێكی وەزارەتی پێ دەدرێت و كۆمەڵی ئیسلامی و یەكگرتووی ئیسلامییش لە خوار وەزیر پشكیان لە پۆستەكاندا دەبێت.\nسەرچاوەیەكی ئاگادار لە دیاریكردنی كاندید بۆ پۆستی وەزارەتەكان لەسەر پشكی كورد لە كابینەی نوێی عێراق كە نەیویست ناوی ئاشكرا بكرێت بۆ ״ئاژانس״ وتی: ״لە نێوان پارتی و یەكێتیی و گۆڕان و كۆمەڵی ئیسلامی و یەكگرتووی ئیسلامی ڕێكکەوتن كراوە لەسەر دیاریكردنی كاندیدەكان.״\nوتیشی: ״یەكێتیی دوو كاندیدی هەیە، بۆ هەردوو پۆستی وەزارەتی بازرگانی و داد، لە بەرامبەردا پارتی یەك كاندیدی بۆ وەزارەتی دارایی و ئابووری هەیە، كۆمەڵ و یەكگرتووی ئیسلامییش لە خوار پلەی وەزیر و دەستە و دیوانی وەزارەتەكان هەر یەكەیان چەند پۆستێكیان پێ دەدرێت، لە حاڵەتی زیادكردنی وەزارەتێك بۆ كورد ئەوا گۆڕان پۆستی وەزارەتی پێ دەدرێت، بە پێچەوانەوە گۆڕانیش ئەگەر پۆستی وەزیری بەرنەكەوت بە دوو بریكار و چەند پۆستێكی باڵا لە عێراق پشكی دەبێت.״\nسەعدی ئەحمەد پیرە، ئەندامی ئەنجوومەنی سەركردایەتیی یەكێتیی بۆ ״ئاژانس״ وتی: ״هەرێمی كوردستان بۆ سێ وەزارەتەكەی عێراق كاندیدەكانی پێك هاتوون لە عادل كەریم بۆ وەزارەتی بازرگانی، حاكم ڕزگار محەمەد ئەمین بۆ وەزارەتی داد، شوان ئیبراهیم تەها، بۆ وەزارەتی دارایی و ئابووری.״\nعادل كەریم، جێگری پێشووی وەزیری پیشەسازیی عێراق و كاندید بۆ وەزارەتی بازرگانیی عێراق بۆ ״ئاژانس״ وتی: ״پرسی كاندیدەكان لە نێوان هەرێم و عێراق چەند ڕۆژی داهاتوو یەكلایی دەبێتەوە، بەڵام هیچ زانیارییەكم لەسەر كاندیدەكان و چۆنێتیی دیاریكردنیان نییە.״\nئەوەش لە كاتێكدایە دووشەممەی ڕابردوو، سەرۆكایەتیی هەرێم لەگەڵ سەرۆكی حكومەت و نوێنەری لایەنە سیاسییەكان كۆبوونەوە بۆ تاووتوێكردنی چۆنێتیی مامەڵەكردن لەگەڵ پرسی پێكهێنانی كابینەی نوێی حكومەتی عێراق و لە ڕاگەیەندراوێكیشدا پاڵپشتیكردنی كابینەی نوێی حكومەتی محەمەد عەللاویی بەستەوە بە جێبەجێكردنی داواكارییەكانیان.\nمحەمەد ئیلخانی، ئەندامی لیژنەی دانوستانكاری هەرێم و بەغدا بۆ ״ئاژانس״ وتی: ״پێنج لایەنە سەرەكییەكەی كوردستان یەكێتیی و پارتی و گۆڕان و كۆمەڵ و یەكگرتووی ئیسلامی هەموویان ڕێکكەوتن لە نێوانیاندا هەیە.״\nوتیشی: ״سێ پۆستی وەزارەت دەدرێت بە هەرێمی كوردستان، لە كاتی پێكهێنانی وەزارەتەكانیش كۆمەڵ و یەكگرتووی ئیسلامی لە خوار پلەی وەزیر، پۆستی بریكاری وەزیر یان بەڕێوەبەری گشتی و بەڕێوەبەری دەستەیان پێ دەدرێت.״


كه‌ركوكییه‌ك خۆی بۆ پۆستی سه‌رۆك كۆماری عیراق كاندید ده‌كات - Kirkuknow\nكه‌ركوكییه‌ك خۆی بۆ پۆستی سه‌رۆك كۆماری عیراق كاندید ده‌كات\nعومه‌ر به‌رزنجی، باڵیۆزی عیراق له‌ڤاتیكان خۆی بۆ پۆستی سه‌رۆك كۆاری عیراق ده‌پاڵێوێت\nعومەر بەرزنجی، باڵیۆزی عیراق لە ڤاتیکان وه‌كو كه‌سایه‌تییه‌كی سه‌ربه‌خۆ خۆی بۆ پۆستی سەرۆک کۆماری عیراق ده‌پاڵێوێت و ده‌ڵێت “سه‌رۆكی هه‌موو عیراقییه‌كان ده‌بم”.\nعومەر بەرزنجی، له ساڵی 1960 له شاری كه‌ركوك له‌دایك بوه و له پێكهاته‌ی كورده، له راگه‌یه‌نراوێكیدا پێنجشه‌ممه 17ی ئایار خۆ كاندیدكردنی بۆ پۆستی سه‌رۆك كۆماری عیراق راگه‌یاند.\n“شەرەفمەندم وەک کاندیدی سەرۆک کۆماری عیراق خۆم دەناسێنم، بۆ ئەوەی پێکەوە دەست بە بنیادنانی عیراقمان بکەین لەسەر بنەمای دەستوور و پاراستنی یەکێتی عیراق و سەروەرییەکەی، پارێزگاریی لە سیستمی دیموکراسی و فرەیی سەلامەتی خاک و ئاو و ئاسمانەکەی”، به‌پێی راگه‌یه‌نراوه‌كه‌ی كه له په‌یجی تایبه‌تی خۆی له تۆڕی كۆمه‌ڵایه‌تی فه‌یسبوك بڵاویكردۆته‌وه.\nعومەر بەرزنجی، باڵیۆزی عیراق لە ڤاتیکان، له‌گه‌ڵ جه‌لال تاڵه‌بانی سه‌رۆك كۆماری پێشوی عیراق\nهه‌روه‌ها ده‌ڵێت كه لەژێر دروشمی “سەرۆکی هەموو عیراقییەکان و وەکو كه‌سایه‌تییه‌كی سەربەخۆ خۆم بۆ پۆستی سەرۆک کۆماری ده‌پاڵێوم”.\nله خولی سێیه‌می هه‌ڵبژاردنه‌كانی عیراقیش له ساڵی 2014، نه‌جمه‌دین كه‌ریم پارێزگاری پێشوی كه‌ركوك و خه‌ڵكی شاره‌كه خۆی بۆ ئه‌و پۆسته كاندیدكرد، به‌ڵام دواتر له ركابه‌رییه‌كه كشایه‌وه و فواد مه‌عسوم پۆسته‌كه‌ی وه‌رگرت.\nعومه‌ر به‌رزنجی یه‌كێكه له كه‌سایه‌تییه دیاره‌كانی 10 ساڵی رابردوی عیراق و ده‌یان پۆستی گرنگ و جۆراوجۆری له حكومه‌ت وه‌رگرتوه، له‌وانه باڵیۆزی عیراق له لوبنان، رۆمانیا و ئێستاش ڤاتیكان و به یه‌كێك له باڵیۆزه سه‌ركه‌وتوه‌كان ناوده‌برێت.\nهه‌روه‌ها ماوه‌یه‌ك بریكاری وه‌زاره‌تی ده‌ره‌وه‌ی عیراق بوه و ئه‌و پۆستانه‌شی له‌سه‌ر پشكی یه‌كگرتوی ئیسلامی كوردستان وه‌رگرتوه.\nهه‌رچه‌نده ناوبراو مه‌رجه یاسایی و ده‌ستورییه‌كانی تێدایه بۆ وه‌رگرتنی ئه‌و پۆسته، به‌ڵام له سێ خولی رابردوی عیراق پۆسته سیادییه‌كان له نێویاندا پۆستی سه‌رۆك كۆمار به‌پێی رێككه‌وتنی لایه‌ن و پێكهاته نه‌ته‌وایه‌تییه‌كان دابه‌شده‌كرا.\nله خولی یه‌كه‌م و دووه‌مدا جه‌لال تاڵه‌بانی، سكرتێری گشتی پێشوی یه‌كێتیی نیشتیمانی كوردستان له‌و پۆسته‌دا بوو، به‌ڵام له خولی سێیه‌مدا فواد مه‌عسوم پۆسته‌كه‌ی وه‌رگرت له‌سه‌ر پشكی كورد و یه‌كێتیی.\nله خولی سێیه‌مدا ركابه‌ری توند هه‌بوو بۆ ئه‌و پۆسته له‌ناو كورد و یه‌كێتی-داو هه‌ریه‌كه له به‌رهه‌م ئه‌حمه‌د ساڵح جێگری سكرتێری پێشوی یه‌كێتی و نه‌جمه‌دین كه‌ریم ئه‌ندامی مه‌كته‌بی سیاسی ئه‌و حزبه‌ش له كێبڕكێدابون.


تەختەکلیلی Swiftkey بە تێکهەڵکێشکراوی لەگەڵ بزوێنەری گەڕانی بینگەوە نوێکرایەوە – کەی ئای تی ئێن\nئەپ و نەرمەکاڵا 30, تشرینی دووه‌م 2018\nزیاتر لە دوو ساڵە تەختەکلیلی Swiftkey لە لایەن مایکڕۆسۆفتەوە خاوەنداریەتی دەکرێت، لەوانەیە پرسیاری نەبوونی بزوێنەری گەڕانی بینگت لەسەر ئەو تەختەکلیلە لەلا دروست بووبێت، چونکە بێگومان بینگیش لەلایەن مایکڕۆسۆفتەوە خاوەنداریەتی دەکرێت. بە گوێرەی ماڵپەری ئەندرۆید سێنتراڵ، وەشانی ئەندرۆیدی ئەو تەختەکلیلە لە ئێستادا بزوێنەری گەڕانی بینگی لەگەڵ تێکهەڵکێشکراوە، کە دەکەوێت لای چەی بەشی سەرەوەی تەختەکلیلەکە و لەگەڵ پەنجە پێدانانی گەڕان ئەنجام دەدرێت.\nهەواڵی خۆش ئەوەیە، لەکاتی سود وەرگرتن لەو تایبەتمەندییە بەبێ جێهێشتنی ئەپی کراوە دەتوانیت گەڕانەکانت ئەنجام بدەیت. واتە ڕاستەوخۆ ئەنجامەکان دەردەکەون کە دەتوانی وێنەی بگریت یان بەستەرێک بکەیتەوە بە پێی خواستی خۆت.\nسویفتکی تا ئێستا لەسەر ١٠٠ ملیۆن ئامێری ئەندرۆید داگیراوە. بەگوێرەی مایکڕۆسۆفت ئەو تەختەکلیلە هاوکارتە لە باشتربوون و خێراتربوونت لە نوسین. ئێستاش لەگەڵ ئەو تێکهەڵکێشکردنەی بینگ، پێویست ناکات بوەستیت لە نوسین تەنها لەبەرئەوەی دەتەوێت گەڕانێک بکەیت. ئەگەر دەتەوێت سویفتکی لەسەر مۆبایلە ئەندرۆیدەکەت تاقیبکەیتەوە، کرتە لەم بەستەرە بکە.\nوەشانی نوێی سویفتکی لەلای ڕاستەوەیە\nتاگەکان ئەندرۆید microsoft swiftkey


سەرۆکى فراکسیۆنى پارتی: لە لیژنەی دەستور لەبری دەنگدان لەسەر تەوافوق رێكکەوتووین\n02:17 - 13/11/2019 222 جار خوێندراوەتەوە\nسازدانى: سەرچین ساڵح\nڤیان سەبرى، ئەندامى لیژنەى نووسینەوەى پرۆژە هەموارى دەستورى عێراق لە چاوپێکەوتنێکى “زەمەن”دا باس لە هەنگاوەکانى هەموارى دەستور دەکات و پێیوایە داواکارى خۆپیشاندەرانى شارەکانى عێراق خزمەتگوزارى و ئیشوکار بووە نەک هەموارى دەستور، ڤیان کە لەهەمانکاتدا سەرۆکى فراکسیۆنى پارتیە لە پەرلەمانى عێراق ئەوەش دەخاتەڕوو کە هاوڵاتیانى هەرێمى کوردستان دەتوانن هەموارى دەستور رەتبکەنەوە، ئەگەر زانیان مەترسییە لەسەر قەوارەى هەرێم و مافەکانیان.\nزەمەن: پێکهاتەى ئەندامانى لیژنەى هەموارکردنەوەى دەستور چۆنەو لەسەر چی بنەمایەک دانراون؟\nڤیان سەبری: مادەى 142ی دەستوری عێراق دەڵێت لیژنەیەک لەسەرەتاى خولى پەرلەماندا لە پێکهاتە سەرەکیەکان پێکدێت بۆ هەموارى دەستور، لیژنەکە 27 ئەندامى هەیەو هەموو پێکهاتە ئەساسییەکانى تێدایە، لە شیعە و سوننە و کورد و تورکمان و مەسیحى و ئێزیدى کورد بە شەش ئەندام بەشدارە لیژنەکەدا.\nزەمەن: تا ئێستا چیتان کردووەو لەکوێى هەموارکردنەوەکەدان؟\nڤیان سەبری: تائێستا کۆبونەوەیەکمان کردووەو رێککەوتووین لەسەرئەوەى لەناو لیژنەکەدا دەنگدان نەبێت، بەڵکو هەموو کارێک بە تەوافوقى پێکهاتەکانى لیژنەکە بێت و دەنگدان لەناو ئەنجومەنى نوێنەران دەبێت بەپێى مادەى 142 بێت. لیژنەکە دەبێت لەماوەى چوار مانگدا کارى خۆى تەواو بکات، ئینجا چوارچێوەى کارکردنمان داناوەو وێبسایتێک دروستدەکرێت بۆئەوەى پێشنیارى هاوڵاتیان وەربگرێت، بۆ هاوکارى لیژنەى نووسینەوەى دەستوریش لیژنەیەک لە سەندیکاو رێکخراوەکانى کۆمەڵگەى مەدەنى دروست دەکرێت کە رۆڵى هەرێمى کوردستانیشى تێدا دەبێت.\nزەمەن: کەى دەست دەکەن بە نووسینەوەى پرۆژە هەموارەکە؟\nڤیان سەبری: تا ئێستا نازانین.\nزەمەن: گرنگترین ئەو ماددانەى کە ئەگەرى هەموارکردنەوەیان هەیە چین؟\nڤیان سەبری: هەندێک ماددە ناکۆکى لەسەر هەیە وەکو ماددەى 76 کە تایبەتە بە کوتلەى گەورە، هەروەها دەستە سەربەخۆکان و یاساى هەڵبژاردنەکان. ئێستا هەر 100 هەزار کەس نوێنەرێکى هەیە، بەڵام قسە لەسەر ئەوە هەیە کە ژمارەى ئەندامانى ئەنجومەنى نوێنەران زۆرە دەبێت کەمتر بێت، بەشێوەیەک 250 هەزار کەس نوێنەرێکى هەبێت، بەڵام ئەمانە هێشتا نەچووینەتە ناو وردەکاری و باسکردنیانەوە.\nزەمەن: هەموارکردنەوەى ئەو ماددانە چی لە دۆخى عێراق دەگۆڕێت؟\nڤیان سەبری: ئێستا قسە هەیە ئایا سیستمى پەرلەمانى یان سیستمى سەرۆکایەتى کامیان هەڵبژێرین؟ هێشتا نەگەیشتووین بە گفتوگۆکردن لەسەرى، بەڵام لە یەکەم کۆبونەوەى لیژنەى نووسینەوەى پرۆژە هەموارى دەستوردا، هەمووان کۆک بووین لەسەر سیستمى پەرلەمانی، هەرچەندە نەچووینەتە ناو گفتوگۆى وردەوە لەسەر ئەم بابەتە، ئەگەر سیستمەکە بگۆڕێ زۆرشت دەگۆڕێت.\nزەمەن: کەى داواکارى خۆپیشاندەران هەموارکردنەوەى دەستور بوو، بۆچی پەرلەمان لەم کاتەدا دەستى بۆ ئەم بابەتە بردووە؟\nڤیان سەبری: ئەو قسەیە دروستە، لە بنەڕەتدا خەڵک خزمەتگوزارى و ئیشوکارى دەویست، بەهیچ شێوەیەک باسی دەستوریان نەدەکرد، هەندێک لایەنى سیاسی سودیان لە ناڕەزایى هاوڵاتیان وەرگرتووە لە بەرژەوەندى خۆیان، بۆیە خۆپیشاندەران ئێستا داواکارییەکانیان زیاتر بووەو هەموارکردنەوەی دەستور بووە بە یەکێک لە داواکارییەکانیان، هەموار ئاساییە بەڵام ناکرێت هەموو رۆژێک هەموار بکرێتەوە، بەپێى مادەى 142 و 126 دەبوایە ساڵى 2005 دەستور هەمواربکرایەتەوە ئەویش تەنیا دوو بۆ سێ مادە، دەستور دروستە کارنەکردن بە دەستورو بەکارهێنانى نادروستە، دەستورى عێراق بەگشتى لەناو دنیاى عەرەبی و رۆژهەڵاتى ناوەڕاست یەکەمینە، بەڵام کارکردن بەو دەستورە هەڵەبووە.\nزەمەن: هەموارکردنەوەی دەستور چی کاریگەرییەکى دەبێت لەسەر ماف و قەوارەى هەرێمى کوردستان؟\nڤیان سەبری: مادەى 142 بڕگەى چوار دەڵێت “دوو لەسەر سێى دەنگدەرانى سێ پارێزگا هەر پێشنیارێک رەتبکەنەوە، ئەوا ئەو پێشنیارە سەرناگرێ”، مادەى 126 بڕگەى چوار دەڵێت “نابێت هیچ هەموارکردنێک بکرێت کە دەسەڵاتى هەرێمەکان کەمبکاتەوە یان ئەوەتا پەرلەمانى کوردستان رازیبێت و خەڵکى هەرێم لە راپرسیدا پەسەندى بکات”، بۆیە ئەمە وەک ڤیتۆیەک وایە بۆ هەرێم، بەڵام ئەبێ هۆشیار بین ئەگەر هەموارەکە شتێکى ئاسایی بوو ئەوا هەموارەکە ئاساییە، بەڵام ئەگەر شتێکى چارەنوسسازبوو لەسەر هەرێم ئەوا ئەبێت ئاگادارو هۆشیار بین.\nزەمەن: ئەگەر لیژنەکە پرۆژە هەموارێکى ئامادەکرد بەخواستى کورد نەبوو، چۆن ئەتوانرێ بەر بە پەسەندکردنى بگیرێت لە پەرلەمان؟\nڤیان سەبری: لەناو پەرلەمان دەنگدانى لەسەر دەکرێت، بەپێى مادەى 126 دەبێت دوو لەسەر سێى ئەندامانى پەرلەمان دەنگى پێبدەن، ئەمەش 220 ئەندام دەکات‌و زۆرە.\nزەمەن: ترستان لەوە نیە هاوڵاتیانى هەرێم وەک کاردانەوەیەک بەرامبەر دەسەڵاتدارانى هەرێم دەنگ بە هەموارى دەستور بدەن؟\nڤیان سەبری: من نازانم ئەکرێ ئەو پرسیارە لەمن نەکەیت.